به‌هۆى كاره‌كانى توركیا داواى هه‌ڵوه‌شاندنه‌وه‌ى ده‌سته‌ى ژینگه‌ى هه‌رێم ده‌كرێت\n02/06/2021 701 جار خوێندراوه‌ته‌وه\nله‌هه‌رێمى كوردستانه‌وه سكاڵاى یاسایی له‌سه‌ر توركیا تۆمارده‌كرێت، سكرتێرى پارتى سه‌وزى كوردستانیش داواى ده‌ستله‌كاركێشانه‌وه‌ى سه‌رۆكى ده‌سته‌ى ژینگه‌و هه‌ڵوه‌شاندنه‌وه‌ى ده‌سته‌كه ده‌كات، ده‌شڵێت:"بێ هه‌ڵوێستیه‌كى زۆر له‌به‌رامبه‌ر توركیا هه‌یه".\nملكۆ بازیانى سكرتێرى پارتى سه‌وزى كوردستان له‌كۆنگره‌یه‌كى ڕۆژنامه‌وانیدا كه په‌یامنێرى شارپرێس ئاماده‌یبوو ڕایگه‌یاند، "زۆرترین ڕێژەى سەوزایی لەسنورى دەڤه‌رى بادینانه، به‌ڵام به‌داخه‌وه تیرۆرى ژینگه‌یی ده‌ستى پێكردوه‌و ملیۆنێك‌و 700 هه‌زار دۆنم دارستانى خۆڕسك‌و ده‌ستكرد له‌و ده‌ڤه‌ره له‌ژێر هه‌ڕه‌شه‌ى له‌ناوچوندایه".\nئاشكراشیكرد، "زۆربه‌ى ئه‌و دارانه‌ى بڕاونه‌ته‌وه له‌لایه‌ن سوپاى توركیاوه براوه‌ته شارۆچكه‌ى حه‌سه‌ن كێف‌و به‌كۆمپانیاكان ده‌فرۆشرێته‌وه".\nبازیانى باسى بێهه‌ڵوێستى ده‌سته‌ى ژینگه‌ى كردو وتى:"له‌به‌رامبه‌ر ئه‌وكاره‌ى توركیا ئه‌و ده‌سته‌یه هیچ هه‌ڵوێستێكى نه‌بوه‌و له‌ڕابردوش به‌هه‌مانشێوه بێهه‌ڵوێست بوه، له‌و ڕوه‌شه‌وه به‌په‌له داواى ده‌ستله‌كاركێشانه‌وه‌و هه‌ڵوه‌شاندنه‌وه‌ى ده‌سته‌ى ژینگه ده‌كه‌ین، چونكه ئه‌وان بارگرانین به‌سه‌ر شانى هاوڵاتیان‌و حكومه‌تى هه‌رێمى كوردستانه‌وه".\nئه‌وه‌شى وت:"سوپاى توركیا خه‌ریكى دروستكردنى ڕێگه‌یه‌كه له‌چه‌لێ له‌باكورى كوردستانه‌وه بۆ ئامێدى له‌باشورى كوردستان، ئه‌و ڕێگه‌یه‌ش 12 كیلۆمه‌ترى له‌خاكى هه‌رێم ته‌واوبوه‌و ماوه‌ى چه‌ند ساڵێكیشه بڕینه‌وه‌ى دار ده‌ستیپێكردوه‌و داره‌كه‌ش ده‌نێرێته‌وه بۆ توركیا".\nملكۆ بازیانى ئاشكراشیكرد، " ئه‌مڕۆ سكاڵاى یاسایی له‌نه‌ته‌وه‌یه‌كگرتوه‌كان له‌سه‌ر توركیا تۆمارده‌كه‌ین".


تەندروستی عیراق؛ لە24 كاتژمێردا 40 حاڵەتی مردن بە كۆرۆنا تۆماركراوە - تۆڕی میدیایی خەڵک\nوەزارەتی تەندروستی عیراق ئاشكرایدەكات، 5379 حاڵەتی نوێی تووشبوون بە ڤایرۆسی كۆرۆنا تۆماركراوە و 5017 كەسیش چاكبوونەتەوە و 40 حاڵەتی مردنیش هەبووە .\nوەزارەتی تەندروستی عیراق لە بەیاننامەیەكدا ئاماژەی بەوەكردووە، كە لە 24 كاتژمێری ڕابردوودا 36 هەزار و 226 پشكنینی تایبەت بە كۆرۆنا ئەنجام دراوە و دەركەوتووە 5379 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون.\nئاشكراشی كردووە، كە زۆرینەی تووشبووەكان لە بەغدا بوون، هەروەها لە كەركوك 122 سلێمانی 5 و هەولێر 66 حاڵەت و دهۆك 373 حاڵەت تۆماركراوە.\nڕوونیشی كردۆتەوە ، كە 5017 تووشبوو بە پەتاكە چاكبوونەتەوە، كە زۆرینەیان لە بەغدا بوون و هەروەها لە سلێمانی 75 و هەولێر 88 و دهۆك 184 و كەركوك 25 كەس چاكبوونەوە.\nڕاشیگەیاندووە، 40 كەس بە پەتاكە گیانیان لەدەستداوە ولە سلێمانی 3 كەس و هەولێر 6 كەس و دهۆك 5 حاڵەت تۆماكراوە بەوەش ژمارەی مردووان گەیشتۆتە 14430 كەس.


وه‌زاره‌تی كاروباری كۆمه‌ڵایه‌تی نووسراوی پشتیوانیی بۆ به‌رز كردوونه‌ته‌وه بۆ ئه‌وه‌ی كه‌م ئه‌ندامان له ره‌مه‌زاندا دوو موچه‌یان پێبدرێت و بڕیاره له كۆبوونه‌وه‌ی ئه‌نجومه‌نی وه‌زیراندا بڕیاری له‌باره‌وه بدرێت.\nسامان حوسێن، سكرتێری یه‌كێتیی ئه‌مئه‌ندامانی كوردستان، به ماڵپه‌ڕی فه‌رمیی پارتی ڕاگه‌یاندوه: "له گردبوونه‌وه‌مان له به‌رده‌م ئه‌نجومه‌نی وه‌زیران، داوامان كرد بۆ مانگی ڕه‌مه‌زان دوو مووچه به كه‌مئه‌ندامان بدرێت، له وه‌ڵامدا پێیان وتین سه‌رۆكی حكوومه‌ت ڕازییه به داواكه‌تان".\nسامان حوسێن وتیشی: "وه‌زاره‌تی كار و كاروباری كۆمه‌ڵایه‌تی نووسراوی پشتیوانیی بۆ داواكه‌ی ئێمه ئاڕاسته‌ی ئه‌نجومه‌نی وه‌زیران كردووه، بڕیاره له كۆبوونه‌وه‌ی ئه‌نجومه‌نی وه‌زیران بڕیاری له‌سه‌ر بدرێت".\nئاماژه‌ی بۆ ئه‌وه‌ش كرد: "بڕیاره‌كه ته‌نها بۆ مانگی ڕه‌مه‌زانه کە كه‌مئه‌ندامان دوو مووچه وه‌ربگرن، به هیواین حكوومه‌ت هه‌نگاوی باش بنێت بۆ جێبه‌جێكردنی داوا و خواسته‌كانی كه‌مئه‌ندامان، به‌رده‌وامیش ده‌بین له‌سه‌ر هه‌وڵه‌كانمان تاكوو ئه‌وه‌ی حكوومه‌ت بڕیاری باش له‌باره‌ی زیادكردنی مووچه‌كانمان بدات".


پۆپۆلیزم و گوتاری پۆپۆلیستی... لە گرێی دەروونییەوە بۆ شکستپێهێنانی پرۆسەی سیاسی!\nنوری بێخاڵی 25/06/2020\nچیەتیی گوتاری پۆپۆلیستی\nبەو پێیەی ئامانجی گوتاری پۆپۆلیستی وروژاندنی تووڕەیی و بێزاریی خەڵکی ڕەشۆک و کارکردنە لەسەر هەست و سۆزیان، بۆیە کاراکتەری پۆپۆلیست بەرمەبنای هەڵبەز و دابەزی بارودۆخ و هەلومەرجەکان، بەپێی سروشتی شوێنکات و بۆنەکان، هەروەها بە ڕەچاوکردنی ئاستی هۆشیاری و بارودۆخی دەروونیی وەرگرەکەی، ناوەڕۆک و پەیامەکانی ناو گوتارەکەی دادەڕێژێت، کە هەر ئەمەشە وا دەکات، ئەدگار و ڕووخسارەکانی گوتاری پۆپۆلیستی بەئاسانی بناسرێنەوە.\nلەبەر ڕۆشنایی ئەو ڕاستییانەی سەرەوە، سەرکردەی پۆپۆلیست جاری وایە بە زمانێکی نەرم و نیان و ڕۆمانسی، هەیشە بە ڕیتمێکی توند و زبری شۆڕشگێڕانە، کەڕەتێک بە ڕووپۆشێکی فەلسەفی، یەکێکی تر بە هەناسەیەکی سیاسی، بڕێ کات بە کاوێژکردن لەسەر ڕووداوەکانی مێژوو، کاتێکی دیکە بە مەکرێکی ئەدیبانە، هەندێ جار پشووسوار و هەڵچوو، هەندێک جاریش هێمن و خامۆش، لە هەندێ دۆخ ڕاست و ڕاشکاو، لە هەندێکی تر دڕدۆنگ و پێچاوپێچ و…….هتد، گوتارەکەی ئاراستە دەکات.\nئەوەی لەنێو هەموو ئەم هەڵبەز و دابەزەدا خاڵی هاوبەشە ئەوەیە، کاراکتەری پۆپۆلیست وشە و چەمک و دەستەواژە و ڕستەی لێ نابڕێن، کە زۆر جار و لە زۆربەی شوێنکات و هەلومەرجەکاندا، هەمان کەرەستە، بەڵام بە داڕشتنەوەیەکی تر و لە قاڵبێکی دیکەی دەربڕیندا، ئەوەی پێی دەڵێن گەمەی زمانەوانی، بەکار دێنێتەوە.\nدووبارەکردنەوە وەک چەکێکی کاریگەری گەوجاندن، توخمێکی گرنگ و سەرەکیی ناو گوتاری پۆپۆلیستییە، کە ئامانج لێی کاس و سڕکردنی مێگەلە. هاوکات درێژدادڕیی تاقەتپڕووکێن و بەکارهێنانی دەستەواژە و چەمکگەلی تەمومژاوی و ئاڵۆز، هەندێک جاریش زمانێکی بازاڕی و گاڵتەجاڕ و سادەگۆیی، لەگەڵ دووپاتەکردنەوەی ئەو دروشمانەی مێگەل دەخاتە جۆش و خرۆش، چەند توخم و ڕەگەزێکی دیکەی پێکهێنەری ئەو گوتارەن.\nبەکورتی و بە کوردی: گوتاری پۆپۆلیستی گوتارێکە زۆر ناڕۆشن و سۆزدار، کەمتر عەقڵانی و لۆژیکی. گوتارێکە پتر وەهمی و خەیاڵی، کەمتر واقیعی و زانستی. گوتارێکە فێڵ و فریو، شوێنیان بە فیکر لەق کردووە. گوتارێکە ڕەنگاوڕەنگ بە خەون و موژدە، خاڵی لە ئەلتەرناتیڤی دۆخی باو و چارەسەری ڕیشەیی بۆ کێشەکان و…..هتد.\nپۆپۆلیست بە ماسکی جیاوازەوە\nڕێکخراوی “هیومان ڕایتس وۆچ” لە ڕاپۆرتێکیدا بە ناونیشانی “زیاتربوونی مەترسیی مەیلی پۆپۆلیستی”، کە لە ساڵی ٢٠١٧دا بڵاو بووەتەوە، ئاماژە بەوە دەکات “مافەکانی مرۆڤ بە ئامانجی پاراستنی خەڵک لە دەستدرێژی و پێشێلکارییەکانی حکوومەتەکان هاتوونەتە ئارا…… کەچی هەنووکە نەوەیەک لە پۆپۆلیستەکان پەیدابوونە، ئەم پارێزگاری و پاراستنە سەراوژێر دەکەن. ئەوان بانگەشەی ئەوە دەکەن، کە بە ناوی گەل قسە دەکەن، کەچی مافەکان وەک ئاستەنگ و لەمپەری بەردەم بەدیهاتنی ئیرادەی زۆرینە دەبینن. ئاستەنگێک، کە بۆ پاراستنی وڵات لە مەترسییەکان و خراپەکارییە چاوەڕوانکراوەکان، پێویست نییە”.\nبەپێی ناوەڕۆکی ڕاپۆرتەکەی ئەو ڕێکخراوە نێودەوڵەتییە، پۆپۆلیستەکان و دیماگۆجییەکان، خەریکی گەرمکردنی بازاڕی بازرگانیکردن بە قسە و دروشمبازیین، لە ڕێگای گوتارە پۆپۆلیستەکانیان و لەمیانی بەلاغەتی زمان و یاریکردن بە وشە و لێکدانەوەی چەوت و چەوێڵ و خستنەڕووی چارەسەرە درۆیینە و فریودەر بۆ کێشەگەلێک، کە یەخەی کۆمەڵگاکانی گرتووە، کار بۆ کۆکردنەوەی زۆرترین پشتگیری دەکەن.\nڕاپۆرتەکە جەخت لەسەر پێویستیی هەماهەنگی و سەنگەربەندیی میدیا و ڕیکخراوەکانی کۆمەڵگای مەدەنی، چین و توێژەکانی کۆمەڵگا و حکوومەتەکان دەکاتەوە، بۆ ڕووبەڕووبوونەوەی ئەو هەوڵ و هەنگاوە مەترسیدار و نیازخراپیی و ویستە ترسناکانەی شەپۆلی نوێی پۆپۆلیست و دیماگۆجەکان و تیشک خستنە سەر ڕووی ڕاستەقینەیان و جەخت دەکاتەوە، کە “گەل دەبێ بچێتە ژێر باری ئەو بەرپرسیارێتییە و سنووردانان لەبەردەم بڵاوبوونەوەی پۆپۆلیزم و پۆپۆلیستەکان، بەرپرسیارێتیی هەموومانە”.\nبە هەرحاڵ، سەردەمەکە و شەپۆلی پۆپۆلیزم بەجۆرێکە، ئیدی لەوە دەرچووە تەنیا کایەی سیاسیی گرتبێتەوە. بەپێچەوانەوە، هەنووکە کۆی کایەکانی دیکەی ئایین، ڕۆشنبیری و میدیا بەدەست پۆپۆلیزمەوە گیریان خواردووە. گوتاری هەر یەکێکیش لەم کایانە، کە ئامانجەکەی فریوعەوامییە، دۆخی ناسەقامگیریی سیاسی، هەلومەرجی خراپی ئابووری، ژینگەی ئاڵۆز و پەشێوی کۆمەڵایەتییان قۆستووەتەوە، بۆ ئەوەی لە ڕێگایانەوە لە یەک کاتدا دوو نیشان بە یەکەوە بپێکن. وروژاندنی هەست و سۆزی خەڵک و دنەدان و ختووکەدانیان بۆ هەڵچوون و کەفوکوڵ و تەقینەوە، لەگەڵ خۆنمایشکردنیان وەک فریشەی چاکەکار و فریادەڕەسی کۆمەڵگا.\nدەتوانین پۆپۆلسیتەکان وەک سەرکردە و کاراکتەر و بزووتنەوە و هێزگەلی هەلپەرست (بە بەرگی جیاوازی سیاسی، ئایینی و ڕۆشنبیری)، کە وەک قارچکی دوای هەورەتریشقە هەڵتۆقیو، لەناو ناجۆریی دۆخە سیاسی و هەلومەرجە ئابووری و کۆمەڵایەتییەکاندا لەپڕ سەریان دەردێنن، بە چەند خەسڵەتێک بناسینەوە.\nموژدەبەخشینەوە یەکێکە لە خەسڵەتە دیارەکانی کاراکتەری پۆپۆلیست، بۆیە شتێکی ئاساییە کاراکتەری پۆپۆلیست ببینین لە تریبۆنە جیاوازەکاندا و بە قۆستنەوەی هەموو دەرفەت و بۆنەیەک، بڵێت: ئێمە ڕزگارکەر و فریادڕەسی ئێوەین، موژدەی باشترین گوزەران و ئەوپەڕی خۆشبەختیمان بۆ ئێوە پێیە، بەڵێنی نەهێشتنی جیاکاریی و نایەکسانیتان پێ دەدەین، ڕەگی گەندەڵی و بێدادیی لە ڕیشەوە دەبڕینەوە، هەلی وەک یەکی کار و ژیان بۆ هەمووتان دەڕەخسێنین، بەشداریی سیاسیتان هەر بریتی نابێت لە دەنگدان، بەڵکوو لە داڕشتنی بڕیاریشدا هاوبەشیمان دەکەن، بەختەوەریی کۆمەڵایەتی، ئاسایش و دڵنیایی ئێوە، ئامانجی لەپێشینەی ئێمەیە و……!\nتایبەتمەندییەکی دیکەی کاراکتەری پۆپۆلیست، نماییشکردن و نواندنی ساختەبازانەی سادەیی و خاکەراییە. ئەمەش دەکاتە چەک و تەڵە، ڕاوکردن و دەستەمۆکردنی مێگەل. لە ڕۆشناییدا سادە دەپۆشێت و سادە دەخوات، دەرگاکەی بە ڕووی هەموواندا دەکاتەوە و دڵی کەسیان لە خۆی ناکات. دانە ڕۆژێک شا و یەکێک گەدا، دانەڕۆژێک دەوڵەمەند، یەکێک هەژار، دانەڕۆژێک پیاوی ئایینی و یەکێک سەرخۆش و قومارچی، دانەڕۆژێک قورئانخوێن و یەکێک گۆرانیبێژ و لۆتی، دانەڕۆژێک ئاغا و یەکێک پاڵە، دانەڕۆژێک پیاوماقووڵ و یەکێک شەقاوە و…..هتد، دەبینێت.\nخەسڵەتێکی تری پۆپۆلیست، سورپرایز و شۆککردنە. کاراکتەری پۆپۆلیست بۆ ئەوەی گوتارەکەی بگات و کاریگەریی خۆی جێ بهێڵێت، زۆر ئاساییە لەپڕ دانەڕۆژێک لەناو کۆڕ و کۆبوونەوەیەکی جەماوەری و دواتر لە گۆڕەپانێکی وەرزشی، لە دانەڕۆژێکدا لە هۆڵێکی بۆنە و زەماوەند و لە دانەڕۆژەکەی دیکەدا لە هۆڵێکی پرسە. دانەڕۆژێک لە تەکیە و خانەقایەک و ئەوەی تر لە باڕ و یانەیەک. دانەڕۆژێک لە دیوەخانێک و پاشان لەژێر ڕەشماڵی ڕەوەندێک. دانەڕۆژێک لەسەر مێزی بزنسمانێک و یەکێکی دی لەسەر سفرەی ماڵە هەژارێک. دانەڕۆژێک لەناو بازاڕ و دواتر لە باخچەیەکی گشتی و…. هتد، ببینیت (کاریزمای پۆپۆلیستمان لە هەرێمی کوردستان بینی، کە ڕۆژگارێکدا گەنجی کوردی فێری ئەوە دەکرد کتێبە ئایینییەکە بە پشتی حوشتر بنێرنەوە مەککە و مەدینە، کەچی دواتر قورئانی ماچ دەکرد و بەرماڵی بەسەر شانەوە بوو. سەرکردەی پۆپۆلیستی ئیسلامیشمان بینی، لە یەک کاتدا کارت و پۆستەری بانگەشەی هەڵبژاردنی لە تەکیە و مزگەوت، باڕ و شوێنی مەیفرۆشیدا دەبەشییەوە!).\nتایبەتمەندییەکی دیکەی کاراکتەر و سەرکردەی پۆپۆلیست، کارکردنی جیدییەتی بۆ قۆرخکردن و کۆنتڕۆڵکردنی کەناڵەکانی ڕاگەیاندن، بەو پێیەی میدیا ڕۆڵێکی گرنگ لە گەوجاندنی مێگەل و پشتکردن و ڕاهێنانیدا دەبینێت. هەروەها لەم ڕۆژگارەدا میدیا خێراترین ئامرازێکە، تا لە ڕێگایەوە لە لایەک گوتار و پەیامە ئایدیۆلۆژییەکەی خۆی بگەیەنێت، لە لایەکی دیکەشەوە وەک سەکۆیەک بۆ ناشیرینکردن و لەکەدارکردنی بەرامبەرە جیاوازەکانی بەکاریان بێنێت. لەمەشدا شەرم و باکی بەوە نییە، نەک هەر لە کەناڵەکانی خۆی، بەڵکوو ئەو پانتایی و بوارە ئازادییەی، کە میدیاکانی بەرامبەرە جیاوازەکانی بۆی دەڕخسێنن بقۆزێتەوە، تا لە ڕێگای دەمهەراش و تووتییەکانییەوە، تا ئاستی تۆمەتبارکردن بە ناپاک و سووکایەتی پێکردن، هێرشیان بکاتە سەر.\nکاراکتەر و سەرکردەی پۆپۆلیست هەموو ئەمانە دەکات، بەڵام لەبیری دەچێت، کە (پیێر ئەندرێ تاگیف)ی توێژەری فەڕەنسی، جیاوازییەکی زۆر لەنێوان دیماگۆجیەت و پۆپۆلیزمدا دەکات و هەر هەوڵێکیش بۆ هاوتاکردنیان، بە هەڵە و نەگونجاو وەسف دەکات. ئەم توێژەرە بە ڕوون و ڕاشکاوی جەخت لەسەر جیاوازیی نێوان هەردوو کائینەکە دەکات و دەڵێت: “کەسی دیماگۆجی بەرامبەرەکانی فریو دەدات، هەرچی کەسی پۆپۆلیستە، خودی خۆی دەخەڵەتێنێت”.


ھیدایەت لە پێشڕەوانی چیرۆکنووسیی نوێی ئێران و ڕووناکبیر ھەڵکەوتوو بوو. زۆرێک لە لێکۆڵەران ڕۆمانی "بوف کور" بە کوردی: کوندە پەپووی کوێری بە بەناوبانگترین و دەرکەوتووترین بەرھەمی وێژەی چیرۆکی ھاوچەرخی ئێران دەزانن. ھەرچەند ناوبانگی ھیدایەت نووسەریە، بەڵام چەند بەرھەمێک لە نووسەرانی گەورەی وەکوو ژان پۆل سارتەر، فرانتس کافکا و ئانتۆن چێخۆڤیش وەرگێڕاوە. ڕێژەی بەرھەمەکانی کە سەبارەت بە نووسراوەکان و ھەروەھا شێوەی ژیان و خۆکوشتنی سادق ھیدایەتن ئەوە دەردەخەن کە بزاڤی ڕووناکبیری ئێران زۆر لەسەری کاریگەر بووە.\nنەیمار دا سێلڤا سانتۆس جۆنیۆر لەدایکبووی ٥ی شوباتی ١٩٩٢، نێیمار یاریکەری ھێڵی ھێرشبەرە کە یاری بۆ یانەی پاریس سان جێرمان و ھەڵبژاردەی تۆپی پێی بەڕازیل دەکات. نێیمار پێشتر یاری بۆ یانەی سانتۆسی بەڕازیلی یاریکردووە، ھەروەھا نەیمار زۆرجار بە جێگرەوەی پێلێ دەچوێندرێت لەلایەن بەڕازیلییەکانەوە. ئەوکاتەی یاری بۆ بارسێلۆنا دەکرد، ھاورێی نزیکی لیۆنێل میسی و لویس سوارێز بوو، لەڕیزی پێشەوەی بارسا سێیانەیەکی تۆقێنەریان دروستکرد بوو. نەیمار دوای بەسەربردنی سێ وەرز لە یانەی بارسێلۆنا و بەدەستھێنانی ٨ نازناو ڕوویکردە یانەی پاریس سان جێرمان، ئەمەش دوای ئەوە ھات کەوا یانە پاریسییەکە ئامادەبوو بڕی شکاندنی ب ...\nستانداردی تاقیکردنەوەی وێنە بریتییە لە فایلێکی وێنەی دیجیتاڵیی کە لە ھەموو دامەزراوە جیاوازەکاندا بەکاردێت بۆ تاقیکردنەوەی پرۆسەی وێنە و لۆگاریتمی پەستاندنی وێنە. بە بەکارھێنانی ھەمان وێنەی تاقیکردنەوەی ستاندارد، تاقیگە جیاوازەکان دەتوانن ئەنجامەکان بەراورد بکەن، ھەم لە ڕێگەی بینین و ھەم لە بواری جۆرییەتی. وێنەکان لە زۆر حاڵەتدا ھەڵبژێردراون بۆ نواندنی وێنەی سروشتی یان نموونەیی کە پێویستیان بە پۆلێک تەکنیک و ئامراز ھەیە تا ھەڵبسەنگێندرێن. وێنەکان زۆر جاران لە ڕکابەری دان تاوەکو وەک وێنەیەکی نموونەیی ھەڵبژێردرێن لە ڕووی وردی و ڕێکخستنی پلەی ڕەنگەکان و ڕێژەی بۆشایی بابەتی ناو وێنەکە و دووریی ...


📝 پیرۆزبایی ستران عەبدوڵڵا لە یادی 43 ساڵەی دامەزراندنی دەنگی گەلی کوردستان بەڵگەنامەکان\n📅 کاتی تۆمارکردن Mar 20 2022 7:28PM\nدەقی پیرۆزباییەکەی ستران عەبدوڵڵا: هەڤاڵ و برام د [ زۆرتر... 👁] ✖ ✖ 0 3 ✔ 99% ✍ ر.هـ. 3/20/2022 7:28:00 PM\n📝 پیرۆزبایی مەکتەبی سیاسیی یەکێتی لە یادی 43 ساڵەی دامەزراندنی دەنگی گەلی کوردستان بەڵگەنامەکان\n📅 کاتی تۆمارکردن Mar 20 2022 7:31PM\nدەقی پیرۆزباییەکەی مەکتەبی سیاسیی یەکێتیی نیشتمانی [ زۆرتر... 👁] ✖ ✖ 0 3 ✔ 99% ✍ ر.هـ. 3/20/2022 7:31:21 PM\n📖 شاب من اهالي حلبجة يبحث عن عائلته الحقيقيةكوردستان کورتەباس\n📅 کاتی تۆمارکردن Jul 1 2022 10:37AM\nتستمر حلقات مسلسل المعاناة والمآسي التي تعرضت لها [ زۆرتر... 👁] ✖ ✖ 0 1 ✔ 98% ✍ هـ.ک. 7/1/2022 10:37:38 AM\n📖 ماضي وحاضر نشر الكتب باللغة الكردية في تركيا کورتەباس\n📅 کاتی تۆمارکردن May 28 2022 7:44AM\nبحث أعدّه م. مالميسانيج لصالح مؤسسة نيكست بيج (Nex [ زۆرتر... 👁] ✖ ✖ 0 1 ✔ 99% ✍ هـ.ک. 5/28/2022 7:44:05 AM\n📖 کەرکوک لۆژیکی گفتوگۆ کورتەباس\n📅 کاتی تۆمارکردن Jun 25 2022 11:29PM\nبابەت: ڕامیاری نووسین: لەتیف فاتیح فەرەج کێشەیەک [ زۆرتر... 👁] ✖ ✖ 0 2 ✔ 99% ✍ س.ئـ. 6/25/2022 11:29:40 PM\n| کاتی ئافراندنی لاپەڕە: 1.282 چرکە!


وەفدێکی ئەمریکی بەسەرۆکایەتی جۆن سولیفان جێگری وەزیری دەرەوەی ئەمریکا سەردانی بەغداد دەدات\nباڵیۆزخانەی ئەمریکا لەبەغداد رایگەیاند، وەفدێکی ئەمریکی بەسەرۆکایەتی جۆن سولیفان جێگری وەزیری دەرەوەی ئەمریکا سەردانی بەغداد دەدات، بەئامانجی تاوتوێکردنی زیادکردنی قەبارەی بەرهەمهێنانی بیانی و کارئاسانی بۆ ئاوەدانکردنەوەی عێراق.\nبەپێی بەیاننامەیەکی باڵیۆزخانەی ئەمریکا لەبەغداد، وەفدەکە هاوبەشەو نوێنەری سەرجەم ئاژانسە جیاوازەکانی تێدایە، جێگری وەزیری دەرەوەی ئەمریکا جەختدەکاتەوە لەسەر فراوانکردنی پەیوەندییە ئابورییەکان لەنێوان ئەمریکا و عێراق\nئاماژەی بەوەشکردووە، سولیفان لەسەردانەکەیدا لەگەڵ بەرپرسانی باڵای عێراقدا کۆدەبێتەوە، بۆ تاوتوێکردنی هەوڵەکان بەئامانجی کۆتایی هێنان بە داعش بەشێوەی هەمیشەیی و کارە لەپێشینە ستراتیژییەکان و بەرەوپێشچوونەکان لەهەرێمی کوردستان.\nعێراق چاوەڕوانی وەرگرتنی هاریکارییەکی گەورەی داراییە لەئەمریکا، بۆ پڕۆسەی ئاوەدانکردنەوەی ئەو پارێزگایانەی بەهۆی شەڕی هێزە عێراقییەکان و داعشەوە خاپوربوون.


THU, 24 JUN 2021 12:11 Erbil, GMT +3\nWED, 19 MAY 2021 22:59 | KDP.info\nسەرەتا لە وەڵامی پرسیارێكدا سەبارەت بە دید و بۆچوونی بەڕێزیان دەربارەی ئەو گفتوگۆیانەی لە كۆنفرانسەكەدا پێشكەش كران، هەروەها جموجۆڵە سیاسییەكانی بەمەبەستی یەكڕیزیی لایەنە كوردستانییەكان و پرسی دەستوور ، سەرۆك نێچیرڤان بارزانی گوتی “پێشەكی دەمەوێ سوپاسی هەموو ئامادەبووانی بەڕێز بكەم كە بە قسە و بۆچوونەكانی خۆیان ئەم كۆنفرانسەیان دەوڵەمەند كرد. سوپاسی بەڕێز سەرۆكی حكوومەت و سه‌رۆكى په‌رله‌مان دەكەم، هەروەها سوپاسێكی تایبەت بۆ نوێنەری تایبەتی سكرتێرى گشتیى نەتەوە یەكگرتووەكان لە عێراق كە بە بەشداریكردنی لەم كۆنفرانسەدا و مانەوەی ئەو ماوە دوورودرێژە لەگەڵ ئێمە هەر لە بەیانییەوە، نیشانەیەكی دیارە بۆ پشتگیری و جددیەتی پرۆسەی سیاسی لە هەرێمی كوردستان و عێراقیش، زۆر سووپاس”.\nلە بەردەوامیی وەڵامەكانیدا بەرێزیان ڕایگەیاند “بێگومان زۆر قسە لەسەر پرسی یەكڕیزی و دەستوور كرا، هەندێك لەو قسانە ئەوەی كە بەتەمابووم پێشكەشی بكەم، هەر لە بەیانییەوە بەشێكی جەنابی سەرۆكی حكوومەت بەڕێز مەسروور بارزانی و بەشێكیشی خاتوو ڕێواز فایه‌ق سه‌رۆكى په‌رله‌مان پێشكەشیان كرد. ئەوەی دەمەوێ لەسەر پرسی دەستوور باسی بكەم، دەستوور ئامرازە بۆ ئامانجێك، ئایا ئامانجمان لە پرسی نووسینەوەی دەستوور چییە؟ دەمانەوێ چ ئامانجێك بپێكین؟ دەمانەوێ لە نووسینەوەیدا چی بكەین؟. دەستوورمان بۆ ئەوەیە سیستمی سیاسی لە هەرێمی كوردستان ڕێكبخەین، دەستوورمان بۆ ئەوەیە لەم وڵاتەدا یاسا سەروەر بێت، دەستوورمان بۆ ئەوەیە هەموو پێكهاتەكانی هەرێمی كوردستان هەست بە ئارامی بكەن لەم وڵاتەدا، هەست بە ئایندەیەكی باشتر بۆ خۆیان و نەوەكانیان بكەن. ئامانجی نووسینەوەی دەستوور ئەوەیە پرسی هاووڵاتیبوون بپارێزێت كە گرنگترین ئامانجە لە نووسینەوەی دەستووردا. لە عێراق بە شێوەیەكی گشتی جیاوازی زۆرمان هەیە، لە هەرێمی كوردستانیش هەمانە، ئەو پێكهاتانەی لە هەرێمی كوردستانن، پێیان ناڵێین كەمینە، چونكە جوانیی كوردستان لەو مۆزایكەی پێكەوەژیانەدایە كە هەموومان پێكه‌وه لەم وڵاتەدا دەژین، جوانیی هەرێمی كوردستان لەوەدایە. بیرتان دەهێنمەوە ساڵی 2014 كە داعش بەرەو هەرێمی كوردستان هات، سەرۆكی ئەوكاتی ئەمەریكا قسەیەكی كرد و پشتگیریی خۆی بۆ هەرێمی كوردستان دەربڕی و گوتی (پێكەوەژیان هەیە)، ئەو شتەی كە پێویستە بەردەوام شانازی پێوە بكەین ئەوەیە كە پێكەوەژیان لەم وڵاتەدا هەیە، جوانیی كوردستان لەوەدایە كە هەموو ئەو نەتەوانەی لە هەرێمی كوردستان دەژین، هەموومان كوردستانین. بێگومان پێویستە ئەم دەستوورە دڵنیایی بداتە ئەم پێكهاتانە، ئەو قسانەی ئەمڕۆ لەم كۆنفرانسەدا كران بەتایبەتی ئەو پانێڵەی كە پێش ئێمە بەڕێوەچوو هی ئەو نەتەوانەی لە كوردستان دەژین، ئەوەی نیشان دا كە تا ئێستا دڵنیا نین. دەستووری هەرێمی كوردستان دەبێت دڵنیایی بداتە ئەم خەڵكە. دەستووری هەرێمی كوردستان هەروەك خاتوو ڕێواز فایه‌ق باسی كرد، بە سوپاسەوە لە پەرلەمانی كوردستان دەستیان پێكرد و دوای ئەوە لەگەڵ ئێمەش باسیان كرد. ئێستا ڕوونە كە پێویستیمان بەوەیە زیاتر لەسەر ئەم بابەتە لەگەڵ هێزە سیاسییەكان و كۆمەڵگەی مەدەنی قسە بكەین، چونكە دەستوور هەروەك بەڕێز سەرۆكی حكوومەت ئەم بەیانییە ئاماژەی پێكرد و دەمەوێ دووپاتی بكەمەوە بۆ یەك حزب نییە، دەستوور بۆ یەك نەتەوەش نییە، دەستوور بۆ یەك پێكهاتەش نییە، دەستوور بۆ هەموو ئەو كوردستانیانەیە كە لە هەرێمی كوردستاندا دەژین، بۆیە دەبێت ڕەنگدانەوەی بیروبۆچوون و گرنگیپێدانی هەموو ئەو پێكهاتانە بێت كە لە هەرێمی كوردستان دەژین و ئەمەش گرنگە. لە سەرۆكایەتیی هەرێمی كوردستان بە هاوكاری لەگەڵ پەرلەمانی كوردستان و سەرۆكایەتیی حكوومەتی هەرێمی كوردستان، دەست بەوە دەكەین كە هەنگاوی كرداری بۆ نووسینەوەی دەستوور بهاوێژین. هەندێك لە لایەنەكانمان بینیوە، بەڵام گەشتەكەمان هێشتا تەواو نەبووە و سەردانی لایەنەكانی دیكەش دەكەین و لەسەر ئەم پرسە زۆر بە جددی دەوەستین، دەمانەوێت دەستوورێك بێت بۆ هەرێمی كوردستان كە جێگەی دڵنیایی و ئومێدی هەموو پێكهاتەكانی هەرێمی كوردستان بێت”.\nدەربارەی پرسی یەكڕیزیش، بەڕێز سەرۆكی هەرێمی كوردستان ئاشكرای كرد “یەكڕیزی شتێكی زۆر زۆر گرنگە، لە مێژووی خۆماندا و لەو وێستگانەی كە پێكه‌وه بووین، بێگومان وەك حزب جیاوازیمان زۆرە، بەڵام دەبێت لەسەر یەك شت ڕێكبكەوین، پێناسەیەك كە هەموومان كۆبكاتەوە، یەك شت كە هەموومان كۆبكاتەوە. بۆ نموونە كە شەڕی داعش بوو، پێشمەرگە ئەو شوناسنامەیە بوو كه هەموو كوردستانییانی لە دەوری خۆی كۆكردەوە و شەرەفێكی گەورە بوو، لەو شەڕەدا كەس نەیگوت ئەمە یەكێتییە و ئەمە پارتییە و ئەمە گۆڕانە و ئەمە مەسیحییە و ئەمە ئێزدییە، هەموو لایەك پێكه‌وه بەرگرییان لە كوردستان كرد، پێشمەرگە بوو بە سیمبول و ناسنامەی نیشتمانی، پێویستە زیاتر پەرەوە بەوە بدەین و هەوڵ بدەین پێناسەیەك لە هەرێمی كوردستان بۆ خۆمان دروست بكەین كە هەموو لایەكمان لەسەری كۆك بین، لەوانەیە دەستوور یەكێك لەو دەرگایانە و لەو شتانە بێت بزانین هەم ئەركه‌كانمان چییە و هەم مافەكانمان چییە، ئەگەر هەموو لایەك ئەمەیان زانی، دەتوانین چەمكی هاووڵاتیبوون لەم وڵاتەدا زیاتر پەرەی پێ بدەین. پرسی ئەو پرەنسیپانەی تا ئێستا هەرێمی كوردستانیان پاراستووە، با سەیری ئەو قۆناغانە بكەین، هەر لە ساڵی 1991ەوە كە بەرەی كوردستانی دانرا و هەموو هێزەكان بەشدار بوون، توانیمان دەستكەوتی گەورە بەدەست بهێنین، چونكە پێكه‌وه بووین. لە قۆناغەكانی دیكەی دوای ئەوە، لە نووسینەوەی دەستووری عێراقدا پێكه‌وه بووین، لە شەڕی داعشدا پێكه‌وه بووین، تا ڕاده‌یه‌كى زۆر پێكه‌وه بووین، بەم دواییەش هەندێك لەو شتانەی لە پەرلەمانی عێراقدا ئەنجام دران پێكه‌وه بووین و توانیمان هەندێك دەستكەوت بەدەست بهێنین، بەڵام پرسیارەكە ئەوەیە ئایا ئەركی یەكڕیزیی ئێمە تەواو بووە، یان دەبێت زیاتر پەرەی پێ بدەین؟ دەبێت ئەو ڕاستییە بزانین ئەوەی لە دەستووری عێراقیشدا بۆ هەرێمی كوردستان چەسپاوە، بەڵگەیەكی زۆر گرنگی مێژوویییە، دوای ساڵی حەفتا تاقە بەڵگەیەكی مێژوویی بە دەستمانەوە بێت، دەستووری عێراقە كە دوای ساڵی 2003 نووسرا، بەڵام با هەموومان یەك پرسیار لە خۆمان بكەین، ئایا لە ساڵی 2003ەوە تا ئەمڕۆ بەغدا دەستووری عێراق و مافە دەستوورییەكانی هەرێمی كوردستانی جێبەجێ كردووە؟ لە هەموو ڕوویەكەوە قه‌ت نەیكردووە. ئێمە ساڵی 2003 ئەم دۆخەمان هەبوو، ئەوە نییە بڵێی دوای ڕووخانی ڕژێمی پێشوو شتێك زیاد بووە، بەڵام ئەگەر پرسیار لە هەموو كوردستانییان بكەین و بڵێین ئێوە لە ئایندەی خۆتان دڵنیان لەم وڵاتەدا؟ پێموایە هەموو پێكه‌وه دەڵێین نەخێر! چونكە تا ئێستاش زۆر بەداخەوە زۆربەی ئەو ماددە دەستوورییانەی كە پەیوەندییان بە هەرێمی كوردستانەوە هەیە، جێبەجێ نەكراون. چۆن ئەم ماددانە جێبەجێ دەكرێن؟ چۆن ئەم دەستوورە جێبەجێ دەكرێت؟ یەكەم مەرجی جێبەجێكردن و مەرجی ئەوەی كە هەوڵی بۆ بدەین ئەوەیە دەبێت پێكه‌وه بین، بەم پەرتەوازەییە نە دەتوانین یارمەتیی خۆمان بدەین و نە دەتوانین یارمەتیی عێراقیش بدەین. ئەمڕۆ تەحەددیاتی گەورە لە بەردەم هەرێمی كوردستاندا هەیە، لەسەر بودجە ڕێككەوتین، ئەوە جەنابی سەرۆكی حكوومەت لێرەیە و به‌ڕێز جێگری سەرۆكی حكوومەتیش لێرەیە، تا ئێستا هیچی جێبەجێ نەكراوە، تا ئێستا عێراق یەك لەو شتانەی كە بە یاسا كراوە بۆ هەرێمی كوردستانی جێبەجێ نەكردووە، كەواتە ئەو ئەركانەی لەسەر شانمانە ئەوەیە دەبێت پێكه‌وه بین و یەكڕیز بین، زۆرمان لە پێش ماوە كە دەبێت بەو یەكڕیزییە لە بەغدا جێبەجێیان بكەین، باوەڕمان بە سیستمی فیدرالی هەیە، باوەڕمان بەوە هەیە كە كێشەكانمان لە چوارچێوەی عێراقدا و بەپێی دەستووری عێراق چاره‌سه‌ر بكرێن. دەمانەوێت ئەو ماددە دەستووریانەی كە پەیوەندییان بە هەرێمی كوردستانەوە هەیە، جێبەجێ بكرێن. دەستووری عێراق مافی بە هەرێمی كوردستان داوە خاوەنی دەستووری خۆی بێت، ئەو دەستوورەی هەرێمی كوردستان دەیبێت، دەبێت دەستوورێك بێت ئەو بەهایانەی هەرێمی كوردستان هەمیشە شانازی پێوە كردوون كە پرسی دیموكراسی و ئازادی ڕادەربڕین لەو پرەنسیپانەن و هەرێمی كوردستانی لە هەموو شوێنەكانی دیكەی عێراقی جیا كردۆتەوە، دەبێت بەردەوام ئەم پرەنسیپانە بپارێزین. لێرە پرسیار ئەوەیە ئایا وەك باس كرا هیچ دەستكەوتێك بەدی نەهاتووە؟ دەستكەوتی زۆر گەورەمان لە سایەی خۆڕاگریی خەڵكی كوردستان و خەباتی پێشمەرگە و خوێنی شەهیدانمان و ماندوبوونیان بەدەست هێناوە و ئەوەی هەمانبووە كەم نییە، بەڵام ئایا هەموو شتێك لەم وڵاتەدا تەواوە و هیچ كێشەیەكمان نییە؟ نەخێر زۆر كێشە هەیە، بەڵام گرنگ ئەوە لەپاڵ ئەو كێشانەی لە هەرێمی كوردستان هەن، دەبینین لە هەندێك بواردا بەرەوپێشچوون هەیە، ئەمڕۆ پرسی ئابووری كێشەیەكی گەورەی ئەم وڵاتەیە، كێشەی دارایی كێشەیەكی گەورەیە، لەگەڵ ئەوەشدا دەبینین هەرێمی كوردستان لە زۆر قۆناغدا پێشكەوتنی گەورەی بەدەست هێناوە، ئەمەش لە ئەنجامی ئەو یەكڕیزی و پێكه‌وه‌بوونه بەدەستى هێناوە. ئەمە شانازی نییە بۆ تەنیا یەك حزب، بەڵكو شانازییە بۆ هەموو گەلی كوردستان و ئەگەر پشتیوانی و خۆڕاگریی گەلی كوردستان و تێگەیشتنی مووچەخۆرانی هەرێمی كوردستان نەبوایە، ئەستەم بوو حكوومەتی هەرێمی كوردستان بتوانێت تا ئێستا بەردەوام بێت. لەوە ناخۆشتر نییە بۆ هەر سەرۆك حكوومەت و جێگری سەرۆك حكوومەتێك لە جیهان كە نەتوانێت پرسی دابینكردنی مووچە بە تەواوەتی جێبەجێ بكات. دەبێت بزانین ئەركی حكوومەتی هەرێمی كوردستان ئەركێكی قورسە، ڕاستە پێشتر كێشە هەبووە و ئێستاش كێشە هەیە، بەڵام بە ڕاستی پێشكەوتنی باشیشمان بەدەست هێناوە، لە پرسی شەفافیەت و نەوت و وردبینیی نەوت و بودجەدا پێشكەوتنی باش بەدەست هاتووە و با ئەم شتانە بە كەم نەبینین. پێویستە هەموو ئەو لایەنانەی لە حكوومەتدا بەشدارن، هەست بە ئەركی خۆیان بكەن، دەبێت هەست بەوە بكەن كە بەشێكن لە پرۆسەی سیاسی و بڕیاردان لەم حكوومەتەدا، بەو هۆیەوەش دەتوانن پێكه‌وه كار بكەن و ناكرێت گەر دەستكەوتێك هەبوو هەر لایەنێك بڵێت ئەوە دەستكەوتی ئێمەیە و كاتێكیش دۆخەكە باش نییە بڵێن خەتای فڵان حزبە و خەتای فڵان كەس و فڵان لایه‌نه، گەلی كوردستان بە ڕاستی لەو دروشمانە تێگەیشتووە و دەزانێت. دەبێت هەموومان پێكه‌وه ئەو قۆناغە سەختەی لەپێشمانە بەڕێی بكەین. ئەو دەستوورە دەنووسینەوە، بەڵام دەبێت دەستوورێك بێت كە هەموو لایەنەكان لەسەری كۆك بن و دەبێت ئەو یەكڕیزییە بپارێزین و لە هەوڵەكانمان بەردەوام بین تا ئەو دەستكەوتانەی هەمانە لە دەستووری عێراقدا جێبەجێیان بكەین. قۆناغێكی زۆر هەستیارمان لەپێشە، پرسی هەڵبژاردنی عێراقمان لەپێشە، قۆناغێكی گرنگە و هەموو لانەكان خەریكن خۆیان بۆ ئەو هەڵبژاردنە ڕێكدەخەنەوە، ئێمەش لە هەرێمی كوردستان ئەگەر پەرتەوازە بین و هەریەكەمان بە لایەكدا بڕۆین، ناتوانین هیچ دەستكەوتێك بۆ هەرێمی كوردستان و كوردستانییان دەستەبەر بكەین، بەڵام ئەگەر هەموومان پێكه‌وه بین، بێگومان دەتوانین ئەم قۆناغە سەختە، پەنا بەخوا بەڕێكەین”.\nدەربارەی سەقامگیریی سیاسی و هەوڵەكانی لە ناوخۆی هەرێمی كوردستان و عێراق و بەردەوامیی هەوڵەكانی و ئەنجامەكانی، بەڕێز سەرۆكی هەرێمی كوردستان ڕایگەیاند “بێگومان هەوڵەكانمان چ لە ناوخۆی هەرێمی كوردستان و چ لەگەڵ بەغدا و چ لەگەڵ دەرەوە بەردەوام دەبن. لە دەرەوە پشتگیرییەكی سیاسیی گەورە بۆ عێراق و هەرێمی كوردستان هەیە، پێویستە بۆ خۆمان وه‌به‌رهێنان لەم پشتگیرییە سیاسییەدا بكەین تاكو بتوانین كێشەكانی خۆمان لەگەڵ بەغدا لە چوارچێوەی عێراق و بەپێی دەستووری عێراق چارەسەر بكەین.”\nهەر سەبارەت بە پشتگیریی سیاسیی دەرەوە و وتەی خاتوو جینین پلاسخارت نوێنه‌رى تایبه‌تى سكرتێرى گشتیى نه‌ته‌وه یه‌كگرتووه‌كان له عێراق لە كۆنفرانسەكەدا و كاریگەرییان لەسەر هەنگاوەكانی بەڕێزیان لەسەر ئاستی هەرێمی كوردستان و عێراق، سەرۆك نێچیرڤان بارزانی گوتى “ئاشكرایە ئەركەكانی نەتەوە یەكگرتووەكان لە عێراق چییە، جینین خان كە سەرپەرشتیی ئۆفێسی یۆنامی لە عێراق دەكات، ئەركی ئەم ئۆفێسە یارمەتیدانی عێراقییەكانە بۆ چارەسەركردنی كێشەكانیان و بە سوپاسەوە تا ئێستا ڕۆڵێكی ئەرێنییان بینیوە و هەوڵی جددیشیان داوە كە كێشەكانی نێوان خودی عێراقییەكان بە هەموو شێوەیەك چارەسەر بكەن. لە نامەیەكدا بۆ نەتەوە یەكگرتووەكان وەك هەرێمی كوردستان داوامان كردووە ڕۆڵی یۆنامی زیاتر بەرجەستە بكرێت بۆ یارمەتیدانی چارەسەركردنی ئەو كێشانەی لەنێوان هەرێمی كوردستان و بەغدادا هەن. ئەوەی مەبەستمانە لە ئەنجامدا سەقامگیریی سیاسیی وڵاتمان دەوێ، بەبێ چارەسەركردنی ئەو كێشانەی هەن، سەقامگیریی سیاسی لە عێراقدا جێگیر نابێت، ئێستا لەو ناوچانەی پێی دەڵێن مادەی 140، داعش زۆر لە جاران چالاكترە و بەردەوام هەوڵی زیاتر دەدات بۆ تێكدانی ئارامى و ئاسایش لەو ناوچانەدا، ئەگەر بمانەوێت سەقامگیریی سیاسی لە عێراقدا بەدی بهێنرێت، پێویستە ئەم كێشانە چارەسەر بكرێن. تا ئێستا هەرێمی كوردستان بە هەموو پێكهاتەكانییەوە لە ئایندەی خۆی دڵنیا نییە، ئێمە پێویستیمان بە دڵنیایی هەیە، پێویستە بەغدا و كۆمەڵگەی نێودەوڵەتیش لەم چوارچێوەیەدا زۆر جددیتر یارمەتیی عێراق بە شێوەیەكی گشتی بدەن، مەبەستمان تەنیا یارمەتیدانی هەرێمی كوردستان نییە، بەڵكو مەبەستمان یارمەتیدانی هەموو عێراقە، كێشەكانی هەرێمی كوردستانیش بەشێكن لەو كێشانەی لە عێراقدا هەن و بۆ بەدیهێنانی سەقامگیریی سیاسی لە عێراقدا چارەسەركردنی ئەو كێشانە زۆر گرنگن، بەتایبەتیش نەتەوە یەكگرتووەكان دەتوانن ڕۆڵێكی زیاتر لەمبارەیەوە بیین، بە ڕاستی زۆر سوپاسی هەموو ڕۆڵ و هەوڵەكانیان دەكەین كە تا ئێستا داویانە”.\nدواتر ئامادەبووانی پانێل بە چەند پرسیار و تێبینییەك بەشداریان كرد. لە وەڵامی پرسیارێكدا دەربارەی ئەوەی كە ئایا خاڵی هاوبەش لە خاڵی جیاواز لەنێوان لایەنەكانی هەرێمی كوردستاندا زیاترە، سەرۆك نێچیرڤان بارزانی گوتی “بەڵی لە هەرێمی كوردستان خاڵە هاوبەشەكانمان زۆر لە خاڵە جیاوازەكان زیاترە و گەشبینم كە دەتوانین خاڵە جیاوازەكانیش چارەسەر بكەین. بێگومان جیاوازیی هزریی حزبی و حزبایەتی لەم وڵاتەدا هەر دەمێنێت و ئەمەش بەشێكە لە دۆخی هەرێمی كوردستان. با شتێكی دیكە باس بكەم، جاران كە كێشە لەم وڵاتەدا هەبوو، ترسی ئەوە هەبوو بۆ چارەسەركردنی كێشەكان دەست بۆ چەك ده‌بردرێت و شەڕی ناوخۆ دروست دەبێت، بە ڕاستی ئەمڕۆ كێشەمان هەیە، بەڵام كەس بیر لەوە ناكاتەوە ڕۆژێك لە ڕۆژان چەك دژی یەكتری هەڵگرن چ وەك حزبەكان و چ وەك لایەنەكانی دیكەش، ڕاستە ئێمە هێشتا قۆناغی زۆرمان ماوە، بەڵام خودی ئەم پرسە بە ڕای من پێشكەوتنێكە، گفتوگۆی سیاسیمان هەیە و قسەمان هەیە، لەگەڵ یەكتری تەبا نین، بەڵام لەگەڵ ئەوەشدا هیچ لایەنێك لە هەرێمی كوردستان بیر لەوە ناكاتەوە بۆ چارەسەركردنی كێشەیەك پەنا بباتە بەر چەك، پێموایە ئەمە پێشكەوتنێكی گەورەیە لە دۆخی هەرێمی كوردستاندا”.\nلە وەڵامی ڕوونكردنەوەیەكی بەڕێز ڕەحمان غەریب سەرۆكی سەنتەری میترۆ سەبارەت بە ناوەڕۆكی دەستووری هەرێمی كوردستان، سەرۆك نێچیرڤان بارزانی ئاشكرای كرد “هاوڕای قسەكانی كاك ڕحمان غەریبم سەبارەت بە دەستوور. حكوومەتی هەرێم و پەرلەمانی كوردستان و سەرۆكایەتیی هەرێم پابەندی ئەو پرەنسیپانەین (ئازادییه‌كان و دیموكراسى و مافه‌كانى مرۆڤ و ئازادیى ڕاده‌ربڕین و میدیا) كه كاك ڕەحمان باسی كرد و بە دڵنیاییەوە هەموومان لەوە تێدەگەین و ئەو چه‌مكانه‌یه هەرێمی كوردستانیان پاراستووە. ئێمە شەڕمان بۆ ئازادی كردووە، گەلی كوردستان شەڕی بۆ ئازادی كردووە، دروشمی یەكەمی شۆڕش ئۆتۆنۆمى و دیموكراسی بووە. بێگومان دیموكراسی شتێك نییە و دیارییەك نییە وڵاتێك پێت بدات و بڵێت ئەمە دیموكراسییە، بەڵكو پرۆسەیەكی ژیانە. ناڵێم دیموكراسی لە هەرێمی كوردستان هیچ كەموكوڕییەكی نییە، بێگومان كەموكوڕی هەیە، گرنگ ئەوەیە وردە وردە لەسەر پرۆسەی دیموكراسی بەردەوام بین. ناتوانین دیموكراسییەتی هەرێمی كوردستان لەگەڵ دیموكراسییەتی وڵاتانی ڕۆژئاوا بەراورد بكەین و جیاوازە، بەڵام پرسیارە گرنگەكە ئەوەیە ئایا ئێمە لەسەر ڕێچەكەیەكی ڕاستین بەرەو ئەو ئامانجە؟ ئەوە گرنگە، پێویستە لەسەر ئەمە بەردەوام بین، ئەم وڵات و ئەم گەلەی كە شەڕی بۆ ئازاد و دیموكراسی كردووە، تازە بۆ دواوە ناگەڕێتەوە و ئەوە دەزانین و هیچ كاتێكیش كێشەی ئێمە ئەوە نەبووە، بە پێچەوانەوە پشتگیریی ئەو بۆچوونانە دەكەین، بەڵام گەر پرسیارەكە ئەوەیە ئایا لە هەرێمی كوردستان هیچ كێشەیەك نییە و هەموو شتێكمان تەواوە لەم ڕووەوە؟ نەخێر كێشە هەیە، بەڵام وردە وردە دەبێت ئەم كێشانە چارەسەر بكرێن. پرۆسەیەك هەیە، پێویستە ئەو پرۆسەیە بەردەوام بێت بەرەو ئەو ئامانجانەی ئەم گەلە بۆ ئازادی و دیموكراسییەت و سەربەخۆیی هەوڵی بۆ داوە و تێكۆشانی بۆ كردووە، بۆیە لەگەڵ قسەكانی مامۆستا ڕەحمان كۆكین”.\nدەربارەی ڕوونكردنەوەی بەشداربوویەكی دیكەی پانێڵەكە سەبارەت بە مەترسییەكانی پێكهاتەكان و نه‌هێشتنى ئه‌و مەترسیانە لە دەستووری هەرێمی كوردستاندا، بەڕێزیان گوتی “دەبێت دەستوورێك بنووسرێتەوە بۆ واقعی ئێستای هەرێمی كوردستان، ئەو دەستوورەی دەینووسین دەبێت بەرجەستەی ئەو واقعە بێت كە لە هەرێمی كوردستان بە هەموو پێكهاتەكانییەوە هەمانە. لەو كۆنفرانسەدا كە هەر لە ئەمڕۆ بەیانییەوە دەستیپێكردووە، لە ترس و نیگه‌رانیى هەموو لایەك تێگەیشتین، جا ئەوەی بەرگری لە عەلمانییەت و ئەوەی بەرگری لە ئیسلامییەت و ئەوەی بەرگری لە پێكهاتەكان و ئایینەكان دەكات، تا حەددێكی زۆر ئەو خاڵانەی جێگەی نیگەرانین باس كران و هەموو ئەمانە بە جددی وەردەگرین. ئێمە تا حەددێك ڕۆیشتووین پێكهاتەیەك كە لە شوێنێك زۆرینەن مافی خۆبەڕێوەبردنیان هەبێت و كێشەمان لەسەر ئەمە نییە، ئەزموونێكی زۆر سەركەوتوومان هەبوو لە هەرێمی كوردستان كە دوای ساڵی 2003 له ده‌شتى نه‌ینه‌وا پێشمەرگە و ئاسایشمان بۆ ئەوێ نەنارد، یارمەتیی ئەو پێكهاتانەمان دا لەو سنوورانە خۆیان هێزیان هەبێت و خۆیان ناوچه‌كانیان بپارێزن، بە ڕاستی تا ئەو كاتەی داعشیش هات زۆر بە باشی سنووری خۆیان لە هەموو شتێك پاراست. بەداخەوە ئەوەی جەنابی ئەبوونا ساكۆ ئاماژەی بۆ كرد، ئەو مەترسییانە جددین لای ئەو پێكهاتانە، واتە گوشارێكی زۆر لەو پێكهاتانە لەو سنوورانە دەكرێت و نابێت ئەوە بە كەم بزانین. هەمیشە شانازی بەوەوە دەكەین كە هەرێمی كوردستان جێگەی پێكەوەژیان بووە. سەردانی قەداسەتی پاپا بۆ هەرێمی كوردستان و عێراق، ڕەنگدانەوەی ئەوە بوو، جەنابی قەداسەتی پاپا خۆی ئەو بڕیارەی دا كە سەردانی عێراق بكات و لە عێراقیش سەردانی هەرێمی كوردستان بكات، بەڵام پەیامی ئەو پەیامی پێكەوەژیان بوو، ئەو بەهایانە بوون كە ئێمە وەك كوردستانى و حكوومەت و پەرلەمان هەمیشە شانازییان پێوە دەكەین و بەردەوامیش دەبین لەسەر ئەم بەهایانە. ئەو دەستوورە كە نووسراوە و ڕشنووسەكەی هەیە، خۆی میكانیزمى دەستوور نووسراوە، هەندێك وا دەزانن پەرلەمان دەستوورەكە دەسنووسێت، نەخێر بەڵام میكانیزمه‌كه ڕوونە كە دەبێت پەرلەمان ئەو ئەركە جێبه‌جێ بكات، دەبێت پەرلەمان لیژنەی بۆ دانێت، بەڵام مەرج نییە لیژنەكە تەنیا ئەوانە بن كە لەناو پەرلەمانن، دەبێت بۆ نووسینەوەی دەستوور پسپۆڕان و خەڵكی جیاوازی تێدابێت. ڕەشنووسێكی دەستوورمان هەیە كە زۆر شتی باشی تێدایە و گەیشتۆتە هەندێك شتی زۆر باش و پێویستی بە پێداچوونەوەیە كە پەنا بەخوا دەنگی بۆ بدرێت”.\nلە وەڵامی پرسیارێكدا دەربارەی ئەوەی كە لایەنەكانی هەرێمی كوردستان هەر یەكە دەخوازێت لەسەر پێوەرەكانیان دەستوور بنووسرێتەوە و جێگەی پێوەرەكانیان تیادا بكرێتەوە، سەرۆك نێچیرڤان بارزانی گوتی “لە پانێڵی یەكەم قسەی باش كرا، هەندێك قسەی ئەرێنی كرا و هەندێك بۆچوونی باش لەو پانێڵەدا باس كران و هەندێكیشیان كه‌شى هەڵبژاردن و موزایەداتی هەڵبژاردنی تێدابوو كە پێموایە ئەمەش شتێكی ئاسایییە و گرنگ ئەوەیە دەتوانین هەموو ئەو شتانە لە شوێنی خۆی وەڵامی بدەینەوە. لە ڕاستیدا نایبینم كێشەیەكی زۆر گەورە لە پرسی نووسینەوەی دەستووردا هەبێت، گرنگترین شت ئەوەیە ئەو دەستوورەی دەنووسرێت تا ڕادەیەكی زۆر ڕەنگدانەوەی خواست و داواكاریی هەموو پێكهاتەكانی گەلی هەرێمی كوردستان بێت و پێموایە ئەمە لە هەمووی گرنگترە، وەك باسم كرد دەستوور بۆ حزبێك نانووسرێت، بەڵكو بۆ هەرێمی كوردستانە و بۆ ئەوەشمانە كە شتەكان ڕێكبخەین، لەوانەیە چەند ساڵێكی دیكە دەستوور هەموار بكرێتەوە، بەڵام بۆ ئێستای هەرێمی كوردستان پێویستیمان بە نووسینەوەی ئەم دەستوورە هەیە تاكو كارەكان ڕێكبخەینەوە. پرۆسەی حوكمڕانی و مللەتسازی پرۆسەیەكە بە ساڵ و زەمان دەڕوات. گەر سەیری حكوومەتی هەرێمی كوردستان بكەین هەر لە ساڵی 1992ەوە تا 2003 هەڵبژاردنمان ئەنجام داوە و لە ڕێگەی سەندووقەكانی دەنگدانەوە پەرلەمانمان دامەزراندووە كە ئەمڕۆ ساڵیادی یەكەم هەڵبژاردنی هەرێمی كوردستان بوو، كەواتە لەوكاتیشەوە بڕیار لەسەر ئەوە بووە هەرێمی كوردستان كێشەكانی خۆی لە ڕێگەی سەندووقەكانی دەنگدانەوە یەكلایی بكاتەوە، هەر لە ساڵی 1992ەوە تا ئێستا ئەم پرۆسەیە بەردەوام بووە، بەردەوامیش دەبێت. بۆ هەرێمی كوردستان پرسی خۆبەڕێوەبردن سەرەتا بوو. بیرمە ساڵی 1991 لە بەغدا هەموویان گرەویان لەسەر یەك خاڵ كرد و گوتیان هەرێمی كوردستان ناتوانێت خۆی بەڕێوە ببات و ناچار دەبن دێن دەستیشمان ماچ دەكەن و داوا لە ئێمە دەكەن بگەڕێینەوە كوردستان و حوكم بكەین، لەو كاتەوە تا ئێستا دەبینین حكوومەتی هەرێمی كوردستان دامەزرا و كابینە دوای كابینە، كێشە هەبووە و پێشكەوتن هەبووە و كەموكوڕی هەبووە و دیموكراسییەت وەك پێویست نەبووە، بەڵام بەردەوام بووە و شتەكان بەرەو خراپتر نەڕۆیشتوون و نابێ بەرەو خراپتریش بڕۆن و دەبێت لە هەموو ڕوویەكەوە ئەم شتانە بەرەو باشتر ببەین. كابینەی پێشتری حكوومەتی هەرێمی كوردستان هەندێك شتی باشی كردووە و هەندێك شتی خراپیشی كردووە، كابینەی پێش ئەویش هەر وابووە و ئەم كابینەیەش وادەبێت و دوای ئەمەش هەر بەردەوام دەبێت، ئەوەی كە دەمێنێتەوە ئەم گەلەیە، ئەم وڵاتەیە كە دەمێنێتەوە، ئەو نەوەیەیە كە دوای ئێمەش دەبێت هەوڵی جددی بدات بۆ پاراستنی ئەو دەسكەوتانەی گەل لەپێناویدا خەباتی كردووە، لەپێناویدا خوێنی ڕشتووە، لەپێناویدا زۆر ئازار و ئەزیەتی بینیوە. ئەگەر پرسیار لە هەریەك لەو بەڕێزانەی لێرە دانیشتوون بكەین، هەریەكەیان چیرۆكێكیان لە نەهامەتی و بەدبەختی و ناخۆشی هه‌یه كە بەسەریان هاتووە، مەبەستم ئەوەیە هەموومان بەرامبەر ئەم دۆخەی ئێستای هەرێمی كوردستان بەرپرسین وكەسمان بەدەر نین و پێویستە پرسی چەمكی هاووڵاتیبوون لە هەرێمی كوردستاندا لە سەرووی هەموو شتێكەوە بێت و تەنها دەرگا و ڕێگەیە كە هەرێمی كوردستان بەرەو پێشەوە دەبات”.\nلە كۆتاییدا بەڕێز نێچیرڤان بارزانی گوتی “سوپاسێكی تایبەتیی زانكۆی كوردستان و سەرۆكی زانكۆكە دەكەم بۆ ڕێكخستنی ئەم كۆنفرانسە، پێموایە كۆنفرانسێكی با ش بوو و بەو بیروبۆچوونانەی تیایدا پێشكەش كران، دەوڵەمەند كرا. پەنا بە خوا و هەموو لایەك بەخێر و بە خۆشی. زۆر سوپاس”.


دەسەڵات و بەرھەمھێنانی ھوشیاری ساختە – Standard Kurd\nلەلایەن ستاندار Posted on شوبات 2, 2019 شوبات 2, 2019 293 جار بینراوە 0 سەرنج\nدەسەڵات بەردەوام کار لەسەر پانتایەکانی ھوشیاری ساکاری جەماوەر دەکات و ھەمیشە پشگیری ئەو مەعریفەیە دەکات کە لەبەرژەوەندی حوکمڕانی خۆیدا بێت، دەنا بەھەموو شێوازێک دژایەتی دەکات. سەرکردە و نوخبەی سیاسی بەسەر ھەزارەھا خەڵکی بێ ئاگاو خەفڵەتزادەدا دەپەڕنەوە بۆ بەدیھێنانی تەواوی ئامانجەکانیان. ئەمەش بە سودوەرگرتن لە لاوازی بەشداری سیاسی تاک، نزمی ئاستی ھوشیاری، لەغیابی مەعریفەی زانستی لە زۆربەی ئاستەکانی کۆمەڵگەدا حزب دەتوانێ ئەو مۆدێلە پیادە بکات کە خۆی دەیەوێت. نوخبەی سیاسی زۆرجار فەلسەفەیەکی کۆمەڵایەتی، ئاینی، کولتووری و پەروەردەیی دەکات بە ئایدۆلۆژیایەکی بزوێنەر و لەوێشەوە دایدەبەزێنێت بۆ ئاستی ژیانی ئاسایی جەماوەر.\nلەفەرھەنگ و ئەزموونی سیاسی دونیای ئێمەدا، دەشێ چەند ڕەھەندێک دەنیشان بکەین، کە تیایدا نوخبەی سیاسی کورد بەردەوام ڕوودەکەنە بەکارھێنانی زمانی ئاینی و ناسیۆنالیزمی وکولتووری و ئابووری….ھتد کۆی ئەو فاکتەرانە بەکاردێنن بۆ ڕاکێشانی سەرنجی دەورووبەر و درێژەدان بەئەزموونی فاشی و ناعەقڵانی و نالۆجیکی خۆی. هەروەها بڵاوکردنەوەی ھوشیاری سیاسی ساختە و بەکارھێنانی ڕێگا و میکانیزمی جیاواز بۆ داپۆشینی عەیب و عار و ماکیاژکردنی دەسەڵاتی خۆیان.\nڕەھەندەکانی ئەم پرسە لەم چەند خاڵەدا دەستنیسشان دەکەم:\n١. ڕەھەندی سیاسی: بەردەوام لەلایەن دەسەڵاتەوە باس لە ڕیفۆرمی سیاسی دەکرێت، بەڵام وەک ئاشکرایە گۆڕانی ڕاستەقینە کاتێک ڕوودەدات کە ڕوئیا و وێنای تاکەکان بەرامبەر ژینگەی سیاسیی و کۆمەڵایەتی و کولتووریی بگۆڕێت. لەدەرەوەی ئەمە تەنها توێژی سەرەوەی شتەکان دەگۆڕێت، ڕۆناچێتە خوارەوە و ناتوانێت ماناو ناوەڕۆکی تازە بداتە چەمک و ڕوانینە جیهانییەکان. زۆربەی کات ئەم ڕیفۆرمە یاریەکی سیاسی ساختەی دەسەڵاتە و ئامانجی گەورە لێی خەیاڵی سیاسی و سۆسیۆلۆژی خەڵک داببڕێ لە ئامانجی باڵا و گۆڕانێکی بنچینەیی. تەنھا دەبێتە ئامرازێک بۆ درێژەدان بەواقێکی نامەعقول بەفۆڕمێکی نوێ، دەبێتە ماکیاژێکی خەست و خۆڵ و لە دەمووچاوی ناشیرنی دەسەڵاتی ھەڵدەسوون. چارەگە سەدەیەکە ئەم بزوتنەوە سیاسیانەی دونیای کوردی خەریکی بڵاوکردنەوەی ھوشیاری ساختەن بەناوی گۆڕانکاری و ڕیفۆرمی سیاسی، ئەم مۆدێلە نەک ھیچ شتێکی نوێ ناخوڵقێنێ، بەڵکو بەشێوەیەکی ڕەھا پێویستی بەگۆڕانێکی ڕادیکاڵی ھەیە، لە ڕێگای شۆڕشێکی فیکری و پەروەردەییەوە. دەشێت ئەم فکرەیە هاومانا بێت لەگەڵ ئەم دونیابینیەی کاڕل مارکس کاتێک دەڵێت: “ئێمە ناتوانین لە ھاوئاھەنگی نێوان پڕۆسەی گۆڕین و چالاکی مرۆڤ تێبگەین یان ڕاڤەیەکی عەقڵانی بۆ بکەین، ئەگەر کردەیەکی شۆڕشگێڕانە وجودی نەبێت”.\n٢. ڕەھەندی ئاینی: دەسەڵات بەکۆمەڵێک پەیوەندی ئاڵۆز و نھێنی کاردەکات لەسەر پانتایەکانی ژیانی ئاینی، تیایدا ھەموو ئاراستەکانی ناو ئەم ڕووبەرە دەچێتەوە چوارچێوەی خزمەتکردن و مۆنۆپۆاڵکردنی لەلایەن دەسەڵات خۆیەوە. ئەمە بەشێوەیەکی گشتی لە کۆمەڵگە نەریتی و سونەتیەکان دەبینرێ کە تیایدا پانتایەکی فراوان دەکرێتەوە بۆ کایەی ژیان و ژیانکردن لەدەرەوەی سیاسەت. ئایدۆلۆژیای دەسەڵات دەچێتە ناو کایەی ئاینی بەجۆرێک دایدەڕێژێتەوە کە لەبەرژەوەندی خۆی کۆتایی پی بێت. بۆنموونە: دیاکردنی گوتاری ڕۆژی ھەینی لەلایەن دەسەڵات و وەزارەتی ئەوقاف، کردنەوەی مزگەوتی سەلەفیەکان لەناو جەرگەی سلێمانی و کارئاسانی کردنی لەلایەن گروپێکی سیاسی سۆشیاڵ دیموکرات و کۆکردنەوەی ھەزاران گەنج تیایدا، کە خەونیان گەیشتنە بە فیردەوس و وازیان لەگۆڕینی واقیعی کۆمەڵاتی و سیاسی ھێناوە. لێدان و کوشتن و دەرکردنی ھەموو ئەو مامۆستا ئاینیانەی کە گوتارەکانیان ناچنەوە خزمەتی ئایدۆلۆژیای دەسەڵات. ئاستێکی دیکەی ئەم کێشەیە لەو شوێنەوە سەرچاوە دەگرێ کە مامۆستایانی ئاینی نەیانتوانیووە ھەڵگری بەرپرسیارێتی بن بەرامبەر کۆمەڵێک چەمک و بەھای دینی، وەک: داکۆکیکردن لە دادپەروەری کۆمەڵاتی، بەرەنگاری دژ بە فاشیزم، یەکسانی، ئەرک و مافی ھاوڵاتی …هتد بەڵکو گوتاری ئاینی زۆرجار چۆتەوە خزمەتی فاشیزم خۆیەوە. دەشێ لەم ئاستەدا ئاین ھێزێکی گەورەبێت بۆ خزمەتکردنی دەسەڵات و بچێتەوە چوارچێوەی ئایدۆلۆژیای سیاسی. ئاین بۆتە یەکێک لە پڕۆژەکانی دەسەڵات و لەڕێگەی پیلانەوە پڕۆگرامکراوە. ھەر ئەم ھۆکارەیە کە لای ”کاڕڵ مارکس” دین دەبێتە تلیاک و دەچێتە خزمەتی بەرەی دەسەلات و مانەوەی واقیع دژی شۆرش و گۆڕانکاریی.\n٣. ڕەھەندی کۆمەڵایەتی: ھیچ دەسەڵاتێکی سیاسی ڕێگا نادات ئاستی ھوشیاری تاکەکانی لە ئاستێکی دیاریکراو تێپەڕ بکات، لەم پینتەوە دەسەڵات و نوخبەی سیاسی لە ئامانجەکانی خۆیان نزیک دەبنەوە و ھەیمەنەی خۆیان دەسەپێنن بەسەر کۆمەڵگەدا، گروپە سیاسیەکان ھەمیشە پانتایەکی فراوان دەکەنەوە بۆ کایەی کۆمەڵایەتی و ڕووبەرەکانی ئەم کایە فراوان دەکەن بۆئەوەی ئاگایی و ھوشیاری تاک زیاتر وابەستەی کولتوور و واقیعە کۆمەڵایەتیەکان بێت، لەئاستێکی جێگیر و بەدواکەوتویی دژی گۆڕانکاری بمێنێتەوە. بەتایبەتی ئەمە لە کۆمەڵگەکانی جیھانی سێ بەئاشکرا ھەستی پێدەکرێت کەنوخبە خێڵەکیەکان (ئاغا و کوێخا و بەگ)، هەروەها بەھا و نەریتی کۆنەپارێزی کۆمەڵایەتی، کاریگەری بەرچاویان ھەیە لەسەر ڕەوتی سیاسی و یەکلاکردنەوەی کردە سیاسیەکان.\nلەپاڵ ئەمەدا، سۆشیاڵ میدیا و پیشەسازی ڕاگەیاندن ڕووبەرێکی فراوانیان داگیرکردووە لەژیانی ئینسانی کوردی و پڕۆسەگەلێکی گرنگن بەدەست دەسەڵاتەوە و بەردەوام لەم ڕێگەیەوە خەریکی پڕۆسەی” بەنەزانکردنی خەڵکن”. ھەمووئەمانە ئامرازێکی گرنگن بۆ داپۆشینی شەرمی سیاسی و شەریعەتدان بەم مۆدێلە، بەشێوازێکی ئاراستەکراو کاردەکەن بۆ دروستکردنی ڕوداووی کۆمەڵایەتی نوێ، زقکردنەوەی ھەندێ دیاردەو و کێشە و ڕەفتاری کۆمەڵایەتی و لەدواجاردا بەجۆرێکی کاریگەر دەیانهێننە ناو ژیانی کۆمەڵایەتی ئێمەوە. لەم ڕێگەیەوە هوشیاری کۆمەڵایەتی پێ سەرقاڵ دەكەن و ئاراستەی ڕەفتار و سایکۆلۆژیای جەماوەر دەکەن، ئەم ڕووداوانە دەخەنە ژێر بارودۆخ و کۆنتڕۆڵکرد\nبڵاوکراوەی پێشووحیزبە دۆڕاوەکانی ھەڵبژاردنی کوردستان\nبڵاوکراوەی نوێترپرۆژەیەكی (پ د ك)ئاشكرادەبیت تیایدا گۆڕانی بێبەش كردوە


بۆ كۆنترۆڵكردنه‌وه‌ی موسڵ، ئه‌م جۆره هێلیكۆپته‌رانه گه‌یشتنه عیراق\nفه‌رمانده‌یی ئۆپراسیۆنه‌كانی نه‌ینه‌وا، گه‌یشتنی ئه‌و هێلیكۆپته‌ره پێشكه‌وتووه ئه‌مریكاییانه‌ی راگه‌یاند كه له شه‌ڕی رزگاركردنی شاری موسڵ و پاككردنه‌وه‌ی شاره‌كه له تیرۆریستانی رێكخراوی داعش، به‌كارده‌هێنرێن.\nلیوا روكن نه‌جم جبوری فه‌رمانده‌ی ئۆپراسیۆنه‌كانی نه‌ینه‌وا رایگه‌یاند، فه‌رمانده‌یی ئۆپراسیۆنه‌كانی نه‌ینه‌وا، ژماره‌یه‌ك فڕۆكه‌ی ئه‌مریكایی جۆری (ئه‌ی 10)ی وه‌رگرتووه كه خێراییه‌كی زۆریان هه‌یه و ده‌توانن ئامانجه جێگیرو جوڵاوه‌كانی تیرۆریستان به وردی بپێكن.\nوتیشی: "له‌گه‌ڵ ئه‌و فڕۆكانه‌دا، موشه‌كی زیره‌كمان راده‌ستكراوه كه فڕۆكه‌كان هه‌ڵیده‌گرن و كاریگه‌ریی گه‌وره‌یان له‌سه‌ر یه‌كلایی كردنه‌وه‌ی رووبه‌ڕبوونه‌وه چاوه‌ڕوانكراوه‌كه ده‌بێت له‌گه‌ڵ تیرۆریستانی داعش".\nدوای ئه‌وه‌ی له 10ی حوزه‌یرانی ساڵی رابردووداـ، رێكخراوی تیرۆرستی داعش ده‌ستی به‌سه‌ر شاری موسڵدا گرت، له‌ئێستادا سوپای عیراق و هێزه ئه‌منییه‌كانی عیراق، خۆیان بۆ ئه‌نجامدانی ئۆپراسیۆنێكی گه‌وره بۆ كۆنترۆڵكردنه‌وه‌ی شاره‌كه و پاككردنه‌وه‌ی پارێزگای نه‌ینه‌وا، ئاماده ده‌كه‌ن.\nئه‌م بابه‌ته 12393 جار خوێنراوه‌ته‌وه


ئینستاگرام دوو تایبەتمەندی نوێ دەخاتە بەردەمی بەکارهێنەرانی\n17:02 ووتەبێژی فه‌رمانده‌ى گشتى هێزه چه‌كداره‌كانی عێراق سەبارەت بە هێرشەکەی داعش بۆ سەر هێزەکانی پێشمەرگە ڕاگەێندراوێکی بڵاو کردەوە\n16:50 نرخی دراوەکان لەبازاڕی ھەرێمی کوردستان\n15:26 یەکیتی ئەورووپا سزای قورس دەخاتە سەر تورکیا\n14:49 مەكتەبی سیاسی پارتی دیموكراتی كوردستان، لە ڕاگەێندراوێكدا ووڵامی ڕوونكردنەوەكەی كۆمیسیۆنی باڵای سەربەخۆی ھەڵبژاردنەكانی عێراق دەداتەوە\n14:01 نەتەوەیەکگرتووەکان : داعش لە " بەندیخانەی بادووش " تاوانی شەڕی ئەنجام داوە\n20 November 2021 20:46\nپەیامی کورد … ئینستاگرام دوو تایبەتمەندی نوێ دەخاتە بەردەمی بەکارهێنەرانی\nپێگەی ئینستاگرام بۆ پەیوەندییە کۆمەڵایەتییەکان ئاشکرایکرد، بە مەبەستی ئەزموونکردنی کاتێکی باشتر بەنیازە دوو تایبەتمەندی نوێ بخاتە بەردەم بەکارهێنەرانی.\nتایبەتمەندی یەکەم، بەناوی "لەرینەوەی توڕە" کە رێگە بەبەکارهێنەرانی دەدات ئاگاداری بدەن لە بوونی هەر کێشە و گرفتێک لە مۆبایلەکانیاندا بەشێوەیەکی خێرا تەنها بە لەراندنەوەی مۆبایلەکانیان، بۆنمونە کاتێک هەژامری ئینستاگرامەکە بە باشی کار ناکات، تەنها بە لەراندنەوەی مۆبایلەکە لەسەر شاشەکەی بەشێک دەردەکەوێت و لێت دەپرسێت "کێشەیەک بوونی هەیە؟"\nلەبارەی تایبەتمەندی دووەمەوە، ئادەم موسیری سەرپەرشتیاری ئینستاگرام باسی لەوەکرد، کاتێک خەڵکی لە هەژمارەکانیان چەند رەسمێک دادەنێن پێکەوە هەندێک جار توشی هەڵە دەبن و وێنەیەک بە هەڵە دادەنێن، تا ئێستا ئەگەر دۆخێکی وا رووی دابێت پێویست بووە راستەوخۆ هەموو وێنەکان بسرڕێنەوە، بەڵام لە رێگەی تایبەتمەندییە نوێیەکەوە دەتوانیت تەنها یەک وێنە بسڕیتەوە.\nسەرپەرشتیاری کۆمپانییاکە باسی لەوەشکردووە، هەردوو تایبەتمەندییەکە بۆ خەڵک گرنگن و داوایان کردووە و ئێمەش بریاریامان داوە بۆیان دابین بکەین.\nئینستاگرام پێگەیەکی کۆمەڵایەتییە و بەمەبەستی بڵاوکردنەوەی وێنە و ڤیدیۆ بەکاردەهێندرێت، بە ٣٢ زمان بەردەستە و لە مانگی تشرینی یەکەمی ساڵی ٢٠١٠وە خراوەتەکار و لە ساڵی ٢٠١٢دا کۆمپانیای فەیسبووک (مێتا) بە بڕی یەک ملیار دۆلار کڕییەوە.


Diplomatic Magazine | فوئاد حسێن باس لە پەیوەندیەكانی عێراق و ئیسرائیل دەكات\nناس نیوز:دیبلۆماتیك مەگەزین\nفوئاد حوسێن وەزیری دەرەوەی عیراق دووپاتی دەكاتەوە، كە عیراق پابەندە بە بڕیارەكانی لوتكەی عەرەبی پەیوەست بە ئاسایی كردنەوەی پەیوەندییەكان لەگەڵ وڵاتی ئیسرائیل. فوئاد حوسێن لە كۆنگرەیەكی ڕۆژنامەوانیدا كە ئەمڕۆ سازی كرد وتی:" بە جدیەوە چاودێری بەڕێوەچوونی ئاسایی كردنەوەی پەیوەندی لەگەڵ ئیسرائیل دەكەین، بەڵام عیراق تا ئەم ساتە پابەندە بە هەموو بڕیارەكانی لوتكەكانی عەرەبی كە یەكێكیان لە ساڵی 2012 لە بەغداد بەڕێوەچوو". دووپاتیشی كردەوە كە "هەنگاوەكان هەستیارن و بڕیارەكان چوار چێوەی كۆمەڵایەتیش لەخۆ دەگرێت"\n. هەرچی پەیوەست بە پەیوەندییەكانی نێوان عیراق و ئێران وتی:" عیراق لە پەیوەندییەكانیدا پشت بە بنەمای هاوسەنگی دەبەستێت،بەتایبەت ئەگەر پەیوەست بێت بە بەرژەوەندی جوگرافی و ئابوری لەگەڵ وڵاتانی دراوسێی وەكو ئێران،بەڵام ئێمە پەیوەندی ئەمنی و سیاسیمان لەگەڵ ئەمریكادا هەیە،بۆیە وا پێویست دەكات ناكۆكیەكانی نێوان واشنتن و تاران كاریگەری لەسەر مەیدانی ناوخۆیی عیراق نەبێت".\nوەزیری دەرەوەی عیراق دەربارەی سەردانەكەشی بۆ فەرەنسا وتی:" چاوپێكەوتنمان لەگەڵ جان ئێف لۆدریان وەزیری دەرەوە، دوای سەردانەكەی ئیمانوئێل ماكرۆن سەرۆكی فەرەنسا و وەزیری دەرەوە بۆ بەغداد دێت، ئەم چاوپێكەوتنە لە چوارچێوەی سەردانێكماندایە بۆ چەند وڵاتێكی ئەورپا". وتیشی:" گرنگترین باسی كۆبوونەوەكان تایبەت بوو بە بەردەوامی هاوكاری ئابوری و ئەمنی لە نێوان هەردوو وڵاتدا، هەروەها باسمان لە هاوكاریی و پاڵپشتیەكانی فەرەنسا بۆ عیراق كرد، كە ئێستا عیراق لە قەیرانی دارایدایە،ئەمە جگە لەوەی باسمان لە ئامادەكارییەكانی سەردانی مستەفا كازمی سەرۆك وەزیرانی عیراق بۆ پاریس كرد، كە وابڕیارە مانگی داهاتوو ئەنجام بدرێت". هەرچی پەیوەست بە هەڵبژاردنی پێش وەختەی عیراقیشە، فوئاد حوسێن وتی: "بۆ ئەنجامدانی هەڵبژاردنێكی پاك، باسمان لە پشت بەستن بە چاودێرە فەرەنسی و ئەوروپیەكان كرد". دووپاتیشی كردەوە كە" قەیرانی متمانە لەنێوان گەلی عیراق و پارتە سیاسیەكان بوونی هەیە،چارەسەری ئەمەش بە هەڵبژاردنێكی پێشوەختە و گەرەنتی پاك بەڕێوەچوونی دەكرێت".\nوەزیری دەرەوە دانی بەوەدا نا كە هەڵبژاردنی ساڵی 2018 چەندین كێشەی هەمەجۆری لە پەیوەندی پارتەكانی ناو پەرلەمانی لەگەڵ حكومەت دروستكردووە. هەرچی پەیوەست بە شەڕی داعشیشە، فوئاد حوسێن وەزیری دەرەوەی عیراق وتی" ڕووبەڕووبونەوەی داعش پرسێكی نێودەوڵەتیە و تەنها پەیوەست نیە بە عیراقەوە، فەرەنساش ڕۆڵێكی بەرچاوی لەو شەڕەدا بینیوە، جا بە هێزی تایبەت بێت یان چەك، یان بە ئاڵوگۆڕی زانیاری بێت". وتیشی:" ڕێكخراوەكە هێشتا بوونی هەیە و هەوڵی ڕێكخستنەوەی ڕیزەكانی دەدات". دەربارەی چالاكی ئەتۆمی بۆ مەبەستی سیاسی ئاماژەی بەوە كرد كە" ئەو پێشنیارە لەلایەن كازمیەوە بە مبەستی بەرهەمهێنانی كارەبا پێشكەش كراوە و فەرەنساش پشتیوانی دەكات، بەڵام ئەمە كاردانەوەی نێودەوڵەتی لێدەكەوێتەوە و كارێكی ئاسان نیە، ئەمە جگە لەوەی كە دۆخی ئابوری ئێستا هاوكار نیە بۆ جێبەجێ كردنی ئەو هەنگاوە،چونكە تێچووەكەی زیاتر لە 10 ملیار دۆلاری ئەمریكیە\nبۆیە حكومەت بیر لە ڕێگایەكی دیكە دەكاتەوە كە تێچووەكەی كەمتر بێت"\nدەربارەی كشانەوەی هێزەكانی ئەمریكاش ،وەزیری دەرەوەی عیراق ئاشكرای كرد كە خشتەیەك بۆ كشانەوەی هێزەكانی ئەمریكا دانراوە، كە ژمارەیان دەگاتە 3هەزار و 500 سەرباز". ئاماژەی بەوەش كرد كە" هێرش كردنە سەر باڵیۆزخانەكان لە ناوچەی سەوز بە كاتیۆشا، مەترسی جدی لەسەر هەموو عیراقیەكان دروست دەكات، بۆ نموونە هێرش كردنە سەر فڕۆكەخانەكان زیانی بۆ هەموو گەلی عیراق دەبێت". لەكۆتایشدا فوئاد حوسێن وەزیری دەرەوەی عیراق لە دەربارەی چەك كردنی گروپە میلیشیاكان وتی:" حكومەتی ناوەند و هەرێم بەرپرسن لەوەی كە دەبێت چەك تەنها بەدەستی دەوڵەتەوە بێت".


رۆمانێك له‌سه‌ر جه‌نگى عێراق و ئێران بڵاو ده‌كرێته‌وه\n:: AM:11:33:19/05/2020 \nله سه‌ره‌تاى ئه‌م مانگه‌دا رۆماننووسى عێراقى به‌شیر عه‌بدولواحید رۆمانێكى به ناوى "ئه‌ى ناردین ئه‌مه‌یه ژیان" بڵاو كرده‌وه، كه باس له خۆشه‌ویستى ده‌كات له سه‌رده‌مى جه‌نگى نێوان عێراق و ئێراندا.\nماڵپه‌ڕى "روایه نێت"ى عه‌ره‌بى كه تایبه‌ته به ئه‌ده‌ب، له هه‌واڵێكدا باسى له‌وه كردووه له سه‌ره‌تاى ئه‌م مانگه‌دا له لایه‌ن دامه‌زراوه‌ى شه‌مس رۆمانى ناردین بڵاو كراوه‌ته‌وه.\nرۆمانه‌كه له 160 لاپه‌ڕه پێكهاتووه و باس له چیرۆكێكى خۆشه‌ویستى ده‌كات كه له واقیعه‌وه وه‌رگیراوه.\nرۆمانه‌كه له به‌سه‌رهاتێكى راسته‌قینه وه‌رگیراوه\nسه‌ره‌تاى رۆمانه‌كه به رۆژگارى جه‌نگى نێوان عێراق و ئێران ده‌ست پێ ده‌كات و دواتر زه‌مه‌نى رۆمانه‌كه 40 ساڵ ده‌خایه‌نێ، لێره‌یشه‌وه نووسه‌ر باس له‌و گۆڕانكارییانه ده‌كات كه به‌سه‌ر كۆمه‌ڵگه‌ى عێراقی هاتووه.\nبه‌شێوه‌یه‌كى سه‌ره‌كى رووداوه‌كانى رۆمانه‌كه له شاره‌كانى باشوورى عێراق ده‌گوزه‌رێن كه نووسه‌ر خۆى خه‌ڵكى ئه‌و ناوچه‌یه‌یه.\nبه‌شیر عه‌بدولواحید یوسف له ساڵى 1943 له شارى عماره "میسان" له باشوورى عێراق له دایك بووه، وه‌ك كه‌سێكى ئه‌كادیمى ناسراوه و چه‌ندان بڕوانامه‌ى له ئه‌ندازه‌ى فڕۆكه‌وانى هه‌یه و بڕوانامه‌ى دكتۆراى له زانسته سیاسییه‌كان وه‌رگرتووه، له سوید نیشته‌جێیه. جگه له رۆمانى ناردین، پێشتر چه‌ندان رۆمان و توێژینه‌وه‌ى بڵاو كردووه‌ته‌وه.


ژنێك له كه‌نه‌داوه - بنکەی روناکبیریی گەلاوێژ :: Gelawej\nژنێك له كه‌نه‌داوه\nهەمەڕەنگ Oct 31, 2020\nو. له فارسییه‌وه: ئارام ڕه‌شید\nچارلز مه‌ك گراس •\nئالیس مونرۆ هه‌رده‌م نووسه‌رى نووسه‌ره‌كان بووه، هه‌روه‌ها وه‌ك كورته‌چیرۆكنووسێكیش زۆر خۆشه‌ویست بووه، ئه‌مه‌ش ته‌نیا به‌رهه‌مى ئه‌و كارانه بووه كه ئه‌نجامى داون. بڕوام وایه یه‌كێك له گه‌وره‌ترین هۆكاره‌كانى سه‌ركه‌وتنى مونرۆ ئه‌وه‌بووه له كه‌نه‌دا ژیاوه. هه‌میشه كه‌سێك بووه خۆى له سیاسه‌ت به‌دوور گرتووه و هیچ سه‌رنجى به مۆدێلی رۆژ نه‌داوه و پتر دیلی هه‌مان ئه‌م جیهانه بووه تاوه‌كو رێگاكانى دیكه‌ى چوارده‌ورى. دوو جۆر نووسه‌رمان هه‌یه: نووسه‌ره ره‌مه‌كى و نووسه‌ره بیرمه‌نده‌كان. به‌مانایه‌كى دیكه ئه‌وانه‌ى كه ده‌رباره‌ى ئه‌و كاره‌ى ده‌یكه‌ن شایه‌تیان هه‌یه و ئه‌وانه‌ى ئاگادارییان هه‌یه، ئالیس مونرۆ هه‌ردووكیانه.\nیه‌كه‌مین چیرۆكى ئه‌و كه بۆ نیویۆركه‌رمان كڕى "ترپه شاهانه‌كان" بوو. چیرۆكه‌كه له به‌شێكى تایبه‌تى دونیادا ده‌گوزه‌را، كه له‌گه‌ڵ ئه‌وه‌ى تا ئه‌وانه‌ى رۆژه چاپمان ده‌كردن زۆر جیاواز بوو، تازه‌ییه‌كى ورووژێنه‌رى هه‌بوو. ئێستا قسه‌كردن له باره‌یه‌وه دڵخۆشكه‌ره، به‌ڵام ئه‌وكاتانه ناكامڵ به‌رچاو ده‌كه‌وت. له‌یادمه "ویلیام شاون" كه به‌هۆى سروشتى دژپه‌سه‌ندییه‌وه به‌ناوبانگ بوو، له گه‌ڕانه‌وه دووباره‌كانى چیرۆكه‌كه بۆ هاتوهاوارى گه‌رماوه‌كه تۆزێك سه‌رى سوڕمابوو، منیش به‌رگرییه‌كى باش و پته‌وم له چیرۆكه‌كه كرد تاوه‌كو له نیویۆركه‌ر چاپ كرا.\nمونرۆ شایه‌تێكه به‌سه‌ر ئه‌م داخوازه‌وه كه هه‌ندێك له كه‌سه‌كان– زۆرینه نا- تواناى نووسینى كورته‌چیرۆك و رۆمانیان هه‌یه. ئه‌و ڕۆمان له قه‌باره‌یه‌كى بچووكدا ده‌نووسێت، به‌رهه‌مه‌كانى هێجگار به‌بیرهێنه‌ره‌وه‌ى چیخۆفن، به‌ڵام ئه‌م گه‌ڵاڵه‌نووس نییه. ڕۆمانه‌كانى شیاوى بوونى رووداو و كه‌سایه‌تییه‌كانیشى شایه‌نى گۆڕانیان هه‌یه، شتێك كه له كورته‌چیرۆكدا به‌شێوازێكى كورت و پوخت راده‌گه‌یه‌ندرێت. به‌ڵام مونرۆ كورته‌چیرۆكه‌كانى درێژتر بوون كه تۆزێك پێچه‌وانه‌ى ئه‌و ره‌وته باوه بوو.\nله‌سه‌ره‌تادا مونرۆ ده‌ستیكرد به‌یاریكردن به كات‌و به‌درێژایی كات چیرۆكه‌كانى قووڵتر، ناسكتر‌و ده‌وڵه‌مه‌ندتر بوون. كاتێك چیرۆكه‌كانى ورده‌ورده باشتر بوون، دان منیكه‌ر، ویلیام شاون، راجه‌ر ئه‌نجێل‌و منیش كه‌م كه‌م باشتربووین‌و ئاشكرا بوو كه خه‌ریكین له‌گه‌ڵ كه‌سێك قسه ده‌كه‌ین، لاوێكى له‌پشت كێوانه‌وه هاتوو نییه، به‌ڵكو مامۆستایه‌كى ره‌سه‌نه.\nمونرۆ نووسه‌رێكى ئه‌زموونیی سه‌رسوڕهێنه‌ر نییه، به‌ڵام له 15 ساڵی كۆتاییدا به‌جۆرێكی بنه‌ڕه‌تى له‌فۆرم‌و كاتدا ئه‌زموونكارى كردووه‌و هه‌موو ئه‌و باوه‌ڕانه‌ى ئێمه له‌سه‌ر ئه‌وه‌ى له‌كورته‌چیرۆكدا هه‌یه‌و نییه، سه‌روبن كردووه. ئه‌و بووه‌ته ریسككارێكى گه‌وره، ریسكه پێكهاته‌ییه‌كان. زۆر سه‌رسوڕهێنه‌ره كه چۆن له‌چیرۆكدا له‌گۆشه‌نیگایه‌كه‌وه ده‌ڕوات بۆ گۆشه‌نیگایه‌كى دیكه. ره‌وتێك كه به‌جۆرێكى ره‌ها تاكڕه‌هه‌ندى نییه.\nگه‌ر بته‌وێت ده‌توانیت یه‌كێك له‌چیرۆكه‌كانى مونرۆ بهێنیت‌و په‌یوه‌ندیى هۆ و به‌رهۆ به‌پێى مۆدێلی تاكڕه‌هه‌ندى وێنا بكه‌یت– ئه‌گه‌ر وابكه‌یت درزێكى گه‌وره ده‌كه‌وێته كاته‌وه، هه‌ندێجار به‌ڕاده‌ى یه‌ك ده‌یه- به‌ڵام ئه‌و به‌مشێوه‌یه نانووسێت. هه‌ندێجار ژنێك نایه‌وێت ژیانى بگۆڕێت‌و ئێمه‌ش دڵنیانین هۆكاره‌كه‌ى چییه. مونرۆ ده‌ڵێت كاتێك چیرۆك ده‌خوێنێته‌وه بێگومان له‌سه‌ره‌تاوه ده‌ست پێناكات‌و تا كۆتاییش نایخوێنێته‌وه، به‌ڵكو ره‌نگه چیرۆكه‌كه له‌هه‌رشوێنێكه‌وه ده‌ست پێبكات‌و دواتر بۆ دواوه‌و پێشه‌وه بگه‌ڕێته‌وه. دیاره ئه‌و بۆ ئه‌مجۆره خوێنه‌رانه ده‌نووسێت.\nمونرۆ به‌شێوه‌یه‌كى زۆر چه‌قی چیرۆكه‌كانى له‌سه‌ر ریسكی ورووژێنه‌ری سۆزدارى بونیاد ده‌نێت، شتێك كه ره‌نگه خوێنه‌ر له‌سه‌ره‌تادا ئه‌وه نه‌زانێت، به‌ڵام چیرۆكه‌كانى له‌ساتێكه‌وه ده‌ست پێده‌كه‌ن كه كه‌سایه‌تیى چیرۆكه‌كه بوارى ئه‌وه‌ى په‌یدا كردووه ژیانى خۆى بگۆڕێت، ئه‌مانه ته‌نیا چیرۆكی دڵ‌و مێشك نین، هه‌ندێجار له‌كۆتایی چیرۆكێكدا ئه‌م هه‌سته‌مان هه‌یه كه خودى مونرۆش له‌وه‌ى كه به‌سه‌ر كاراكته‌ره‌كه‌ى هاتووه، غافڵگیر بووه.\n• ئێدیتۆرى ئالیس مونرۆ بووه له گۆڤارى نیویۆركه‌ردا- ساڵی 1976 تاوه‌كوو ناوه‌ڕاستى ده‌یه‌ى 1980.\nسه‌رچاوه‌ی ئه‌م وه‌رگێڕانه: مجله‌ی تجربه. ص: 34. مهر 92.\nھێندێ بابەتی زمانەوانيی و وێژەیی


Lamp : Metal Lamp Shades Brass Table Lamp Lamp Shades Online Small Vintage Lamp Shades Square Lamp Shades Antique Glass Light Shades zoo lights seattle ~ Surfocostarica.com\nLamp Metal Lamp Shades Brass Table Lamp Lamp Shades Online Small Vintage Lamp Shades Square Lamp Shades Antique Glass Light Shades\nHome ⟩ Lamp ⟩ zoo lights seattle ⟩ Metal Lamp Shades Brass Table Lamp Lamp Shades Online Small Vintage Lamp Shades Square Lamp Shades Antique Glass Light Shades\nPublished at Monday, September 16th, 2019 - 03:51:51 AM. Lamp. By 5ur4oc0starIca.\nmid century ceiling lightingceiling fan light coverfluorescent kitchen lightlantern kitchen lightsgray ceiling fanflush mounted led ceiling lightsled dining room lightingmid century ceiling lightslarge drum chandelierceling light\nComments of Metal Lamp Shades Brass Table Lamp Lamp Shades Online Small Vintage Lamp Shades Square Lamp Shades Antique Glass Light Shades


گه‌وره به داوای گه‌وره‌وه، دێته ناسینه‌وه ... به‌دران ئه‌حمه‌د حه‌بیب\n"داعش نه‌یده‌ویست هه‌ولێر بگرێ.ده‌یویست ئه‌و ناوچانه بگرێته‌وه، كێشه‌یان له‌سه‌ره.ئه‌وه‌ی ئێسته‌ش له ئاست هه‌رێمی كوردستاندا ده‌یكا جۆرێكه له دانوستاندن به‌ڵام به‌شێوه‌ی شه‌ڕ".ئه‌وه قسه‌ی شیكره‌وه‌یه‌كی عه‌ره‌بی سوننه‌یه دوای ئه‌و سه‌ركه‌وتنانه‌ی، پێشمه‌رگه به پشتیوانیی باڵه‌فڕه‌ی ئه‌مه‌ریكه‌یی له گرتنه‌وه‌ی مه‌خموور و گوێڕ و پاشان به‌نداوی مووسڵدا بردیانه‌وه.ئه‌و شیكه‌ره‌وه‌یه ده‌ڵێ داعش نه‌یده‌ویست ئاوی به‌نداوه‌كه به‌ربداته‌وه له‌به‌رئه‌وه‌ی شاری مووسڵ وه‌ك بنكه‌ی سه‌ره‌كیی خۆی، ده‌كه‌وته ژێر ئاوه‌وه.له‌م ئاخاوتنانه‌وه دیاره، ئه‌هلی سوننه داعش به هێزێكی خاوه‌ن به‌رپرسیاره‌تی ده‌زانن نه‌ك تیرۆریست.داعش دوو ڕووی هه‌یه و قسه‌كه‌رانی سوننه له رۆژی یه‌كه‌مه‌وه نایشارنه‌وه، یه‌كه‌می: هۆنینه‌وه‌یه‌كی تیرۆریسته و كه‌س خاوه‌نی نییه.به‌رگریی لێ ناكه‌ن كاتێك ئێزیدی و كریستیان له‌ناو ده‌با.دووه‌می: راپه‌ڕینی ئه‌هلی سوننه‌یه دژی سیاسه‌تی تایفه‌یییانه‌ی شیعه.داعش هه‌روه‌ها، به‌گوێره‌ی ئه‌و شیكه‌ره‌وه‌یه، دژی سیاسه‌تی خۆفره‌وانكردنی هه‌رێمی كوردستانه.داعشه ناوی، به‌ڵام دانوستاندنی سوننه له‌گه‌ڵ كورددا به‌ڕێوه ده‌با، وه‌ك ده‌ڵێ.\nده‌بینین سوننه‌ی عه‌ره‌ب دوای سه‌رهه‌ڵدانی داعش له ده‌ی حوزه‌یرانی رابردوودا، به كارتێكی به‌هێزه‌وه گه‌ڕانه‌وه گۆڕه‌پان.ئه‌وه شیعه‌ی ناچار كرد مامه‌ڵه‌یه‌كی ژیرانه له‌گه‌ڵ ئه‌و كارته‌دا بكه‌ن.بۆ ئه‌و مامه‌ڵه ژیرانه‌یه، پاڵییان به نووری مالیكییه‌وه نا و خه‌ریكی به‌رنامه‌یه‌كی نیشتمانییانه‌ن وه‌ك له راگه‌یاندندا باسی ده‌كه‌ن.رۆژانی دادێ دانوستاندنی نێوان سوننه و شیعه ده‌ست پێ ده‌كا بۆ چۆنه‌تیی به‌شداریی هه‌ردوو لا له حكومه‌تی تازه‌دا.دانوستاندنێك، ره‌نگه درێژه‌كێش و دژوار بێ له‌به‌رئه‌وه‌ی به‌شدارییان له ده‌سه‌ڵاتدا به شێوه‌یه‌كی بنه‌بڕ دیاری ده‌كا.شیعه زۆرینه‌ن له وڵاتدا به‌ڵام وێ ده‌چێ پاشه‌كشێی گه‌وره بۆ سوننه بكه‌ن نه‌بادا ئه‌و ده‌سكه‌وته‌یله‌ی له ڕمانی رێژیمی سه‌دامه‌وه به‌ده‌ستیان هێناوه، بیدۆڕێننه‌وه.هه‌ردوو لا ژیرانه و له ژێره‌وه كار ده‌كه‌ن.كورده‌كه نابێ ساویلكه‌یانه بچێته پێش و ته‌نیا وه‌رگرتنی به‌شه بودجه بكاته تایتل وه‌ك له راگه‌یاندنه‌وه گوێمان لێ ده‌بێ.زۆرمان له به‌شه بودجه وه‌رگرت و هیچمان پێ بنیات نه‌نا.\nململانه‌ی نێوان سوننه و شیعه بۆ سه‌رله‌نوێ دابه‌شكردنه‌وه‌ی ده‌سه‌ڵاته و ململانه‌یه‌كه درێژایییه‌كی ده‌ره‌كیی روونی هه‌یه.سعوودیه و توركیا و قه‌ته‌ر هه‌رچه‌نده خۆشیان شه‌ریف پێشان ده‌ده‌ن، ده‌ستیان هه‌یه له سه‌رهه‌ڵدانه‌وه‌ی سوننه به‌و توندوتیژییه‌ی له ده‌ی حوزه‌یرانه‌وه روو ده‌دا، وه‌ك چۆن جڵه‌وی مالیكیش بۆ هه‌شت ساڵ به ده‌ستی كۆماری ئیسلامییه‌وه بوو.كورده‌كه ده‌شێ وه‌ك ئه‌وان له‌و شوێنه‌وه ده‌ست پێ بكا ئێسته له‌سه‌ری وه‌ستاوه و سوود له‌و پشتیوانییه گرینگه وه‌ربگرێ له سه‌رتاسه‌ری دنیاوه بۆی دێ.دوێنێ سه‌رۆك ئۆبامه گوتی جگه له‌وه‌ی به‌رژه‌وه‌ندیی خۆمان هه‌یه له هه‌ولێر، ئێمه هه‌روه‌ها كه‌مینه‌ی ئێزیدی و دیانیش ده‌پارێزین.ئه‌مه‌یه كارتی كورد، یه‌ك: پێشمه‌رگه هێزێكی دژه تیرۆره.دوو: كوردستان باوه‌شگره‌وه‌ی هه‌رچی كه‌مینه‌یه‌كی راكردووه له چه‌وساندنه‌وه‌ی شیعه و سوننه.\nئه‌و دوو پێناسه‌یه، یه‌كه‌م به‌ره‌نگاربوونه‌وه‌ی تیرۆر، كه پێناسه‌یه‌كی ناوده‌وڵه‌تییه و تێیدا هه‌موو دنیای پێشكه‌وتوو پشتیوانی له كورد و پێشمه‌رگه ده‌كا، نابێ سوودی لێ نه‌یه‌ته وه‌رگرتن.نابێ راگه‌یاندنی كوردستان ئه‌وه‌نده بڵێ ئه‌م شه‌ڕه جیهاده.جیهاد ئه‌وه‌یه داعش ده‌یكا.ئێمه جیهاد ناكه‌ین به‌ره‌نگاری جیهاد ده‌بینه‌وه.ئێمه ئێزیدی و دیان و گاور ده‌پارێزین، كه ناوبانگمان له دنیادا ده‌گه‌ینێ به چڵه‌پۆپه.وه‌ك چۆن شیعه به كارتی دانه‌واندن (ته‌نازولات) ه‌وه خۆیان ساز ده‌كه‌ن بۆ دانوستاندن بۆ حكومه‌تی نیشتمانی، سوننه‌ش به كارتی داعشه‌وه مامه‌ڵه له‌گه‌ڵ ئه‌و پرسه‌دا ده‌كه‌ن.كورده‌كه‌ش ده‌بێ به كارتی خۆیه‌وه هه‌ڵكوتێ بۆ ئه‌وێ.كارتی كوردی وه‌ك گوتمان برێتییه له داناسینی پێشمه‌رگه وه‌ك هێزی دژه تیرۆر له عێراق تا ئه‌گه‌ر رۆژێك چه‌كێك هاته عێراق پشكی پێشمه‌رگه‌ی تێدا بێ.دووه‌م داناسینی هه‌رێمی كوردستان وه‌ك وارگه‌ی لێبوورین و فره‌نه‌ته‌وه‌یی و فره‌ئاینی.\nبینیمان كاربگێڕیی ئۆبامه چه‌ندان ساڵ پشتی له‌م ناوچه‌یه كرد.كاتێك داعش گه‌یییه بن به‌غداش ئه‌و به‌ده‌نگ نه‌هات.چه‌ندان جار داوای نووری مالیكیی به‌پاش دایه‌وه بۆ كڕینی چه‌ك.چه‌كی بدایه به مالیكی، چه‌كدان بوو به لایه‌نێكی تایفه‌یی دژ لایه‌نه‌كه‌ی تر.ته‌نیا كورده‌كه‌یه پێناسه‌ی تایفه‌ییی نییه و ده‌شێ رۆئاوا هاوكاریی بكا بۆ به‌ره‌نگاربوونه‌وه‌ی تیرۆر.ئه‌مه دووه‌مین جاره به‌رژه‌وه‌ندیی كورد له‌گه‌ڵ به‌رژه‌وه‌ندیی رۆئاوادا یه‌ك ده‌گرێته‌وه، جاری یه‌كه‌م له لێدانی سه‌دامدا بوو له 2003.له‌به‌رئه‌وه ده‌شێ ئێمه له سه‌رگه (مونته‌له‌ق) ی به‌هێزه‌وه روو له كۆبوونه‌وه‌ی دانوستاندن بكه‌ین بۆ پێكهێنانی حكومه‌تی تازه.به‌شه بودجه یان زیادكردنی به‌شه بودجه، داوا و خواستی كوردستان نین.ئه‌وانه مافی خوه‌سایین و دانوستاندنیان ناوێ.نابێ خه‌یاڵی دانوستاندكار بۆ لای چتی بچووك بڕوا.گرینگترین خاڵ و خه‌یاڵ به‌ری نه‌ده‌ین ئه‌وه‌یه ناوچه‌یلی ماده‌ی 140 یان ئه‌وه‌ی پێی ده‌ڵێن جێ ناكۆكی یان دابڕیو له كوردستان، به شێوه‌یه‌كی یاسایی بكه‌ونه‌وه سه‌ر هه‌رێم له‌به‌رئه‌وه‌ی پڕن له كه‌مینه‌ی تایفه‌یی و نه‌ته‌وه‌یی، كه كورد ئیسپاتی كرد به‌رپرسیاری پاراستنیانه له توندوتیژی.داوایه‌كی گه‌وره به‌ڵام ڕه‌وایه.گه‌وره‌ش به دۆزی گه‌وره‌وه دێته ناسینه‌وه.\nئه‌و بابه‌تانه‌ی له کوردستان نێت دا بڵاوده‌کرێنه‌وه، بیروبۆچوونی خاوه‌نه‌کانیانه، کوردستان نێت لێی به‌رپرسیار نییه.\_


🌾گـــــــەردە🌾 | @__g.a.r.d.a__ | JadaGram\n🍃🌾🍃🌾🍃 . ┏┉┉┉┉༻♥༺┉┉┉┉┓ • بوونە کەسێکی خاوەن زانست شتێکە بوونە مرۆڤیش شتێکی تر ┗┉┉┉┉༻♥༺┉┉┉┉┛ °\n. پێویستە دڵمان بەزیکری خوا پاک بکەینەوە هـەروەک چۆن دەستەکانمان بە ئاو پاک دەکەینەوە . 💕 سبحان الله💕 . ❤ الحمدلله❤ . 💞 لاإله إلآ الله💞 . ❤ اللە اکبر❤ . 💚لاحول ولاقوة الا بالله💚 . 🎀آستغفر الله🎀 . 💫 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد💫 . 💟 سبحان الله وبحمدە💟 . 💙 سبحان الله العضيم💙 . 💝لا إلە إلا أنت سبحانک إني کنت من الظالمین💝 . ❤ حسبی الله ونعم الوکیل❤ . 💛 أَشْهَدُ أَنْ لاَ إِلَهَ إِلاَّ اللَّهُ وأَشْهَدُ أَنَّ مُحَمَّدًا رَسُولُ اللَّهِ💛 . 💞اللهم انک عفو كريم تحب العفو فاعف عنا💞 . 🌼اللهم اجرنی من النار🌼 . 💜 ربنا آتِنَا فِي الدُّنْيَا حَسَنَةً وَفِي الآخِرَةِ حَسَنَة ً وَقِنَا عَذَابَ النَّارِ💜 . 💙أَعُوذُ بِاللَّهِ الْعَظِيمِ وَبِوَجْهِهِ الْكَرِيمِ وَسُلْطَانِهِ الْقَدِيم🌼 مِنْ الشَّيْطَانِ الرَّجِيم💙 . 💞 ياربي لك الحمد كما ينبغي لجلال و جهك و عظيم سلطانك💞 . 💚 رضيت بالله ربا و بالإسلام دينا وبمحمد(ﷺ) نبيا و رسولا💚 . 💗 أعوذ بكلمات الله التامات من شر ما خلق💗\n. . "پەشێو"ی مەزن بۆ "ژن" دەڵێ: له‌بن كۆمه‌ی خۆڵه‌مێشدا...تۆ ژیله‌مۆی گه‌شی خولیای... له گێژه‌نی تاریكیدا...تۆ بریسكه‌ی به‌فری چیای... له بیابانا ...هاژه‌ی چه‌م و له نه‌هاتا ... هه‌ڵمی نان و له غوربه‌تا ... داڵده و په‌نای كلیلداری به‌هه‌شتی تۆ... تۆ نه‌ك نیوه هه‌مـــوو دنــــیای!..\n. جیهانـ پێویستیـ بە هەڵوێستـ وەرگرتنە نەوەكـ ڕادەربڕینـ...، چونکە ڕادەربڕینـ نە برسێتیـ و تینوێتیـ دەشکێنێتـ و نە هیچـ برینێکیشـ چارەسەر دەکاتـ....! . ئەنجێلینا جولیـ\n. ئەوەی دینی ئیسـلامی بەهـێز کرد شـمشـیر نەبـوو بەڵکــــو ڕەوشــت و ئاکــاری بەرزی  םבםב ( ﷺ ) بـوو . . ''غاندی''\n. 🌸بـا ئـیمـانـمان نـوێ بكەیـنەوە🌸 . (اشهد ان لا الە الا الله واشهد ان محمد رسول الله)\n. ژیــــــان پێویستی بـه دوو شـته بــۆ ئەوەیـ ئاسـانـ بێتـ ئــەویش بریتییه لــه پێکەنینـ☺ و ئـارام گرتنــ😌\n. لەمڕۆ دڵ ڕەق بە تا سبەی لە سوچێکی ژوورت باجی شکانت بە فرمێسکی چاوانت نەدەی . . .خام کار\n. سـەڵاواتتـــان لەبیـــرنەچـــێت لەســـەر پێغـەمبەری(ﷺ) خـــوا خــــێرەکـەی یـەک بــە دەیــە . . 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌸🍃🌸...🌸🍃🌸...🌸🍃🌸 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌸🍃🌸...🌸🍃🌸...🌸🍃🌸 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌸🍃🌸...🌸🍃🌸...🌸🍃🌸 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌸🍃🌸...🌸🍃🌸...🌸🍃🌸 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌸🍃🌸...🌸🍃🌸...🌸🍃🌸 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد 🌸🍃🌸...🌸🍃🌸...🌸🍃🌸 🌹ﷺ🍃 ﷺ🌻 ﷺ🍃 ﷺ🌹 🌸🍃🌸...🌸🍃🌸...🌸🍃🌸 اللهمَّ صَلِّ و َسَـــلِّمْ وَبَارِك ْعلى نَبِيِّنَـــا مُحمَّد\n. هیچ کەس نازانێت ،! چەندە دەرفەتمان ماوە بۆ ژیان، ئیمە نازانین دواین هەناسەمان لەگەڵ کام ئازاری ژیان کۆتایی دێت دواین زەردەخەنەمان بەڕووی چ مرۆڤێکدا دەکەین، دواین هەنگاومان ماڵئاوایی کردن دەبێت لەکام کەسە خۆشەویستەمان دواین وشە چی دەبێت کاتێک گوێمان لێی دەبێت تۆ هیچ کات بیرت لەوە کردۆتەوە ڕەنگە ڕۆژێک بێت و بێ ماڵئاوای کردن هەمووان جێ بهێڵیت.....\n😔😔 . . . #garda\n. ئەمجـارە ئێوە شتێک بڵێن پرسیار ڕەخنە هـەرچی بێ دەرگا واڵایە فەرمـوون... . . #garda


نووچە نێت | ڕاستگۆیی بێ لایەنی| لە سلێمانى گومان لە بڵابوونەوەى پەتاى کۆلێرا دەکرێت\nلە سلێمانى گومان لە بڵابوونەوەى پەتاى کۆلێرا دەکرێت\nJune 2022 15 - 13:25:51\nبەڕێوەبەرى گشتى سلێمانى ئاشکراى دەکات، ژمارەیەکى زۆرى منداڵان لەو پارێزگایە تووشى پەتاى سکچوون و ڕشانەوە بوونە و دەشڵێت، گومانمان لە بڵاوبوونەوەى پەتاى کۆلێرا هەیە.\nئەمڕۆ چوارشەممە (15/حوزەیران/2022) د. سەباح هەورامی، بەڕێوەبەری گشتی تەندروستی سلێمانی لە کۆنگرەیەکی رۆژنامەوانیدا ڕایگەیاند، پەتاى سکچوون لە سلێمانى بڵاوبۆتەوە و بەم هۆیەشەوە ژمارەیەکى زۆرى نەخۆش سەردانى خۆشخانەکانیان کردووە.\nد. سەباح هەورامى، لە درێژەى کۆنگرە ڕۆژنامەوانییەکدا زیاتر ڕوونیکردەوە، ژمارەى تووشبوان بە سکچوون زۆرە و ستاندارى جیهانى تێپەڕاندووە، لە ئێستادا لە نەخۆشخانەیەکى تایبەت پێشوازى لە تووشبوانى پەتاکە دەکەین.\nبەڕێوەبەری گشتی تەندروستی سلێمانی، هۆشدارى دەدات لە بڵاوبوونەوەى نەخۆشى کۆلێرا و هەروەک گووتى، بەپێى چەند نیشانەیەک گومان دەکەین نەخۆشى کۆلێرا بڵابووبێتەوە، داواش لە دایک و باوکان دەکەین بە هیچ شێوەیەک دەرمانى گیایى بۆ منداڵەکانیان بەکارنەهێنن.\nلە کۆنگرەیە ڕۆژنامەوانییەکەیدا د. سەباح هەورامى دەشڵێت، نابێ هیچ چێشتخانەیەک سەوزە پێشکەشی کڕیاران بکەن، ئەگەر پابەند نەبن، شوێنەکانیان دادەخەین.\nعێراق رووبه‌ڕووى چوار په‌تا ده‌بێته‌وه و پێنجه‌میش به‌ڕێوه‌یه\nيه‌كه‌م حاله‌تى ئاوڵه‌ى مه‌يموون له توركيا تۆماركرا\nلە کەرکووک ژمارەى تووشبوون بە کۆلێرا لە بەرزبوونەوەدایە\nد. دلۆڤان محەممەد: لە پارێزگاى هەولێر ژمارەى تووشبوون به ڤایرۆسى كۆرۆنا بەرزبۆتەوە\nخێزانی تووشبووانی ئۆتیزم پڕۆژەیەک بە حکومەت دەدەن\nد. ڕەهێڵ فەرەیدوون: کۆلێرا لە کۆنترۆڵ دەرنەچووە\nژمارەى تووشبوانى نەخۆشى سکچوون و ڕشانەوە لە بەرزبوونەوەدایە\nلە پارێزگاى سلێمانى (10) حاڵەتى کۆلێرا تۆمارکرا


هەرێم بۆ ڤاکسینی کۆرۆنا چاوی لەسەر بەغدایە\nلەکاتێکدا کۆمپانیاکانی بواری دەرمان، سەرقاڵی ئامادەکارین بۆ وەرگرتنی ڕەزامەندی و خستنە بازاڕی ڤاکسینەکانی بواری پەتای کۆرۆنا، عێراق ئامادەکاری بۆ کڕینی ڤاکسینەکە دەکات، وەزارەتی تەندروستی حکومەتی هەرێمیش، چاوی لەسەر بەغدایە، تا پشکی هەرێم لەو ڤاکسینە بنێرێت.\nدکتۆر خاڵس قادر بەڕێوەبەری گشتی لە وەزارەتی تەندروستی حکومەتی هەرێم، بەدەنگی ئەمەریکای ڕاگەیاند "لەگەڵ وەزارەتی تەندروستی عێراق و ڕێکخراوی تەندروستی جیهانی لە هەماهەنگی بەردەوامداین، هەرکات عێراق ڤاکسینی کۆرۆنای دابینکرد، بەشی هەرێمی کوردستانیش دەنێرێت."\nجەختیشیکردەوە"تائێستا لە مەسەلەی ڤاکسیندا گرفتیان نەبووە، بەردەوام لەلایەن عێراقەوە دابینکراوە و بەشی هەرێمیش دراوە."\nئامادەکاری حکومەتی عێراق بۆ کڕینی ڤاکسینی کۆرۆنا، لەکاتێکدایە ئەو پەتایە لە عێراق و هەرێمی کوردستان بەتەواوەتی بڵاوبووەتەوە، ڕۆژانە سەدان کەس توشی ئەو ڤایرۆسە دەبن و دەیان کەسی تریش بەو هۆیەوە گیان لەدەست دەدەن.\nپەرلەمانتارانی کوردیش لەپەرلەمانی عێراق، لە ئێستاوە کەوتوونەتە جم و جۆڵ و بینینی بەرپرسانی تەندروستی عێراق، تا لە حاڵەتی کڕینی ڤاکسینەکەدا، عێراق پشکی هەرێمی کوردستانیش دابین بکات.\nمحەمەد ئەمین فارس، ئەندامی پەرلەمانی عێراق، کە بەوتەی خۆی بۆ مەسەلەی دابینکردنی ڤاکسین بۆ هەرێم، سەردانی وەزارەتی تەندروستی عێراقی کردووە، بەدەنگی ئەمەریکای وت"وەزیری تەندروستی عێراق، بەڵێنی پێداین، پشکی هەرێم دابین بکات، لەو ڤاکسینەی عێراق دەیکڕێت."\nوتیشی"کۆرۆنا کێشەیەکی گشتی و نیشتیمانیە، دەبێت بەغدا لەو ڤاکسینەی دەیکڕێت، بەشی هەرێم بدات، گەر پشکەکەش کەم بوو، هەرێم هەوڵی خۆی بدات."\nهەرچەندە هەندێک لە کۆمپانیاکانی بواری دەرمان، گەیشتوون بە قۆناغەکانی کۆتایی بۆ دروستکردنی ڤاکسینی کۆرۆنا، بەڵام تا ئێستا لەلایەن ڕێکخراوی تەندروستی جیهانیەوە، دوابڕیار لەسەر هیچکام لەو ڤاکسینانە نەدراوە، تا بخرێتە بازاڕ و بەکار بهێنرێ.\nدکتۆر خاڵس قادر، ڕوونیکردەوە گەر پشکی هەرێم لەلایەن بەغداوە لە مەسەلەی ڤاکسینی کۆرۆنادا کەمبوو، وەکو وەزارەتی تەندروستی هەوڵ دەدەین ئەو جۆرە ڤاکسینە دەست بخەین، کە لەلایەن ڕێکخراوی تەندروستی جیهانیەوە باوەڕ پێکراو و سەلامەت و کاریگەرە، وتی"ڕێگەی یەکەممان بۆ دابینکردنی ڤاکسین، وەزارەتی تەندروستی عێراقە."\nڤایرۆسی کۆرۆنا لەعێراق و هەرێمی کوردستان، تەنها زیانی تەندروستی نەبووە، بەڵکو زۆربەی کەرتە حکومیەکانی وەستاندووە، زیانێکی گەورەی ئابوریشی لێکەوتووەتەوە.


خۆپیشاندانی کوردستانی و ئێرانییەکانی نێشتەجێی وڵاتی سویس، بۆ پشتیوا?\nناوەندی هەواڵ- سویس: سەرەڕای سەرما و بارانی بە خوڕی ئەم وەرزەی ساڵ، لە سەر بانگەوازی کۆمیتەی سوئیسی حیزبی دێموکراتی کوردستان و کەجەکە (کۆما جڤاکا کوردستان)، ڕۆژی چوارشەممە ۱۷ی دیسامبری ۲٠۱٤ کورردستانی و ئێرانیانی دانیشتووی وڵاتی سوئیس، بە مەبەستی پشتیوانی لە مانگرتنی دەیان ڕۆژەی زیندانیانی سیاسی بەندیخانەی ورمێ، خۆپیشاندان و ڕێپێوانێکیان وەڕێ خست.\nئەو خۆپیشاندانە لە گۆڕپانی "هێلڤێتیا پلاتس" دەستی پێکرد بە ڕێپێوان بەرەو دەرگای بنکەی سیخوڕی کۆماری ئیسلامی وەڕێکەوتن. هەرچەند بە هۆیەکی نادیار لە لایان پۆلیسی سوئیسەوە ڕێگری لە چوونی تەواوی خۆپیشاندەران کرا بۆ بەردەرگای بنکەی تێرۆریستی کۆماری ئیسلامی، بەو حاڵەش خۆپیشاندەران بۆ ماوەی نزیک بە دوو کاتژمێر چەندین درووشم و پلاکارتیان بەدژی ڕێژیمی ئاخوندی و بۆ پشتیوانی لە هەڵوێستی بەندیانی سیاسی مانگرتوو بەرزکردەوە و پڕ بە قوڕ و پڕ بە دەم، دروشمی ڕووخانی ئەو ڕژیمە دژی مرۆڤایەتی و تێرۆرسیتەیان گووتەوە.\nلەم خۆپیشاندانەدا چەندین پەیامی پشتیوانی لە بەندییە مانگرتووەکان و ئیدانەکردنی کۆماری ئیسلامی خوێنرانەوە، کە دەکرێ لە ناویاندا ئاماژە بە پەیامی حیزبی دێموکراتی کوردستان بکرێ کە لە لایان مامۆستا عەزیز ئەحمەدی،ەوە پێشکەش کرا.\nهەروەها دەیان کۆپی لە بەیاننامەی حیزبی دێموکراتی کوردستان لە مەڕ زیندانیانی مانگرتوی ورمێ و دواین نامیلکەی ڕیکخراوی مافی مرۆڤی حدک لەلایان ئەندامانی چالاکی حیزب ڕەشید ئسماعیلی و ڕزگار دادخواه لەناو خەڵکی سوئیسدا بڵاوکرانەوە.\nشایانی ئاماژەیە کە تابڵویەکی ڕەش ڕازاوە بە وێنەی بەندیانی سیاسی مانگرتوو لە لایان وەڤدێک کە نوێنەرایتی خۆپیشاندەرانیان دەکرد خاتوو چیمەنی بارام میرزا بەرپرسی یەکیەتی ژنانی دیموکراتی کوردستان و ئەندامی کۆمیتەی حیزب لە ناویاندا جێی گرتبوو، لە بەر دەرگای باڵوێزخانەی ڕێژیمی ئیسلامی دانرا.\nبگه‌رێوه|ئەم بابەتە 6798 جار بینراوە| بینێره| چاپ


مێرکل: بەم حاڵەوە ناتوانین چەکیان پێ بفرۆشین – Knwe.org\nسەرەکی » راپۆرت » ئامادەکردنی:بورهان ئەمین » مێرکل: بەم حاڵەوە ناتوانین چەکیان پێ بفرۆشین\nسیـاسەتمەدارانی ئەڵمـانیا لە سعودیە نیگەرانن\nمێرکل: بەم حاڵەوە ناتوانین چەکیان پێ بفرۆشین\nلەو ماوەیە کوژرانی»جەمال خاشەقچی» رۆژنامەنووسی سعودی، لە میدیا و نێوەندی سیاسی وڵاتاندا زۆرترین پانتایی داگیرکرد و ئەو ڕووداوە بوە هۆی پەردە هەڵماڵین لەسەر ڕووی ڕاستەقینەی بنەماڵەی پادشایەتی سعودی و زوڵم و زۆرداریەکانیان لە خەڵک، بۆیە ئەڵمانیاش زۆر بە دقەتەوە چاودێری ڕەوشەکە دەکات و لەناو پارتە سیاسییەکاندا، کاردانەوەو هەڵوێستی جیاواز دەرکەوت. میدیای ئەڵمانیش رەخنە لە ئەنجیلا مێرکل و حکومەتەکەی دەگرن، چونکە دەبوایە پێشتر لەکاتی جەنگی یەمەندا هەڵوێستی توندی پیشان بدایە و چەکیان پێ نەفرۆشتایە.\n« ئەنجێلا مێرکل» راوێژکاری ئەڵمانیا لە تازەترین لێدوانیدا لەمبارەیەوە ووتی: كوشتنی جەمال خاشقچی ڕۆژنامەنووسی سعودی كارێكی دڕندانەیە، هاوكات بەڵێنیدا ناردنی چەكی ئەڵمانیا بۆ سعودیە ڕابگرێت، تا ئەو كاتەی ڕووداوەكە ڕوون دەبێتەوە، مێركڵ لەمیانی وتارێكدا لە شارۆچكەی ئۆرتینبێرگی وڵاتەكەی سەركۆنەی ڕووداوی كوشتنی خاشقچی كرد و نیگەرانی خۆی وڵاتەکەی دەربڕی.\nهەروەها ئەندریا نالیس» سەرۆکی پارتی سۆسیالدیموکرات بۆ ڕۆژنامەی» بێلد ئەم زۆنتاک» ڕایگەیاندوە: کە دەبێت لەمەودوا بە هەستیاریەوە مامەڵە لەگەڵ ئەو وڵاتە بکەین و چاو بە پەیوەندیەکانمان بخشێنینەوە، بە تایبەتیش لە بواری چەک ڕەوانە کردن، دەبێت سیاسەتمان بگۆڕین.\nداوای هەڵوێستی هاوبەشی ئەوروپا دەکرێت\n«پیتەر ئەڵتمایەر» وەزیری دارایی ئەڵمانیاش ڕایگەیاند: دەیانەوێت وڵاتانی دیكەی یەكێتی ئەوروپا هەمان ڕێچكەی وڵاتەكەی بگرنە بەر و هەناردەكانی چەكیان بۆ سعودیە ڕابگرن، ئاماژەی بەوەشكرد، رێككەوتنێك هەیە لەناو حكومەتدا كە ئێمە چیتر لەم كاتەدا چەك نانێرین، چونكە دەمانەوێت بزانین چی ڕوویداوە. ئەو وەزیرە ڕوونیشیكردەوە، زۆر گرنگە هەڵوێستێكی ئەوروپی هاوبەشمان هەبێت، هیچ كاریگەرییەك لەسەر سعودیە دروست نابێت ئەگەر هەموو وڵاتانی ئەوروپا یەك هەڵوێستیان نەبێت.\nباشترین مشتەری چەکی ئەڵمانیایە\nجێگەی ئاماژەیە سعودیە مشتەرییەکی باشی چەکی ئەڵمانیایە و لە سەرەتای ئەمساڵدا حكومەتی ئەڵمانیا ڕازیبوو بە فرۆشتنی چەك بە سعودیە بە بڕی ٤٦٢ ملیۆن دۆلار، كە ئەمەش وا لە سعودیە دەكات دووەمین وڵات بێت دوای جەزائیر كە زۆرترین چەكی ئەڵمانی دەكڕێت،\n« هایکۆماس» وەزیری دەرەوەی ئەڵمانیا بۆ کەناڵی تەلەفزیۆنی ١ ووتی: تا لێکۆڵینەوەکان بە تەواوی بێتاوانی دەسەڵاتی سعودیە لەو ڕووداوە دەرنەخەن ، بەشداری هیچ ڕێوڕەسم و چالاکیەکی سعودیە ناکەم و بایکۆتی کارەکانیان دەکەم، سیاسەتی ئێمە ڕوونە سەبارەت بە دیموکراسیەت و ئازادیەکانی مرۆڤ، نابینە شەریک و دۆستی دەسەڵاتە دیکتاتۆرەکان.\nنەهێڵن دەوڵەتی خراپ هەژمونی خۆیان بنیات بنێن\nهەروەها خاتو «ئەنالینابیربوک» سەرۆکی پارتی سەوز پێویستی ڕاگرتنی چەکو تەقەمەنی بۆ سعودیە ڕاگەیاندو ئاشکرایکرد، کە زۆر لە مێژە پارتەکەیان داوای ئەوە دەکات کە ئیدی لە سایەی دەسەڵاتێکی دیکتاتۆر و ماڵوێرانکەر و کانگای شەڕ و ماڵوێرانی، چەکی پێ نەفرۆشرێت و ڕێگای نەدرێت هەژمونی ئاژاوەچیەتی خۆی لەو ناوچەیە پەرەپێ بدات.\nدەبێ توند بین بەرامبەر ئەو دەسەڵاتە\n«نۆبەرت ڕۆتگن»سەرۆکی لیژنەی سیاسی پەرلەمان بۆ ڕۆژنامەی « ڤێلت ئەم زۆنتاک» ووتویەتی: دەبێت لەمەودوا بەرامبەر سعودیە زۆر توندبین و نەهێڵین بە ئارەزووی خۆی مافەکانی مرۆڤ پێشێل بکا و خۆشی بە دۆستی ئەوروپییەکان بزانێت، ناوبراو بۆ گۆڤاری» دێر شپیگل» ئەوەشی درکاندوە، کە ئەڵمانیا خەریکی گرتنەبەری سیاسەتێکی تازەیە لە ئاست سعودیە.\nگلەیی لەمێرکل هەیە\nهەمان کات جێگری سەرۆکی پارتی سۆسیال دیموکراتەکان «ڕولف مونتزینتش» بە ڕۆژنامەی «بایریشە ڕوند فونکت»ی وتوە: دەبێت هەموو جۆرە هەناردەکانی چەک ڕاگیرێ و ڕەخنەشی لە ئەنگێلا مێرکلی ڕاوێژکاری ئەڵمانیا گرتوە، دەرهەق بە مامەڵەی لەگەڵ ئەو سسیاسەتمەدارە بۆ رۆژنامەی «زود دۆیتشە تسایتۆنگ» یش وتویەتی: مێرکل ڕەزامەندی خۆی نیشانداوە پەیوەندی لە بواری سەربازیدا لەگەڵ سعودیە نوێ بکاتەوەو پەیوەندیە بازرگانیەکانیشی بخاتە ئەجێندایەکی تایبەتی و گرنگەوە.\nباڵیۆزخانەکەیان بخرێتە ژێر چاودێریەوە\n«ئەلمار بروک» سیاسەتمەداری پارتی دیموکراتی کریستیان کە هەمان کات پەرلەمانتاری ئەوروپاشە لە رێی ڕۆژنامەی « بێلد»ەوە داوای لە حکومەتی ئەڵمانیا کرد کە لە مەودوا بە کامێری تایبەتیەوە چاودێری باڵیۆزخانەی سعودیە لە بەرلین بکرێت و مەترسی ڕوودانی هەر کارەساتێکی وەک ئەوەی خاشقچی بڕەوێندرێتەوەو دەبێت باڵیۆزخانە بخرێتە ژێر کۆنترۆڵ و چاودێری دەزگا ئەمنیەکان.\nنابێت وا بە سانایی تێپەڕێت\n«ئۆلاف شۆڵز» وەزیری دارایی ئەڵمانیا لەسەر داوای مێرکل لە بەیاننامەیەکدا فرۆشتنی هەموو جۆرە چەکێکی بۆ سعودیە ڕاگرت تا ئەو کاتەی مەسەلەکە بۆهەموو لایەک روون دەبێتەوە،شۆڵز کە هەمان کات جێگری بەرپرسی پارتی سۆسیالدیموکراتیشی ڕوونی کردەوە کە ڕووداوی لەمجۆرە ناکرێت جارێکی تر ڕووبداتەوەو ئەوەی ئێستاش هەروا بە سانایی ڕەت ببێت\nڕاهێنانی پاسەوانی سنورەکانیش ڕاگیرا\nوەزارەتی ناوخۆش ڕایگەیاند: لەم مانگەوە ڕاهێنانی پۆلیسی پاسەوانی سعودی ڕادەگرێت، ئەو حەفتا ئەفسەرە شارەزایەش دەهێنێتەوە بەرلین کە بە مەبەستی ڕاهێنانی پۆلیسی سعودی لە ڕیازی پایتەخت خەریکی وانە وتنەوەن، لە بەیاننامەی وەزارەتەکەدا هاتووە کە بنەماکانی ئازادی و دیموکراسی لە کۆڵەگە سەرەکیەکانی دیسپلینی سوپا و پۆلیسە و نابێت پێشێل بکرێن.\nدەخوازن عەیبەکانی بنەماڵە بپۆشن\nمیدیای ئەڵمانیا بە گشتی ڕەخنە لە حکومەتی ئەڵمانیا دەگرێ کە مامەڵەیەکی دۆستانە لەگەڵ سعودیە دەکا و ئەو سیاسەتە تازەیەی کە ناویشی دەهێنن، پێیانوایە زۆر درەنگە و دەبو زوو بگرایاتەبەر، لەمبارەیەوە ڕۆژنامەی «فرانکفۆرتە ئەلگێماینە زایتۆنگ» نوسیویەتی: هەموو ڕۆژئاوا بەرژەوەندی ئابوری و بازرگانیان لەگەڵ دەسەڵاتی بنەماڵە هەیە بۆیە دەخوازن و دەپاڕێنەوە کە لە دەرکەوتنی تاوانبارانی ئەو ڕووداوەدا دەسەڵاتی بنەماڵە دەستیان نەبێ و هەوڵ ئەدەن بۆیان بپۆشن، بۆیە مەحاڵە دەستبەرداری ئەو نیعمەتە بن.\nئەوەی ئێستا ئەڵمانیا دەیکات زۆر درەنگە\n«فرانکفۆرتە ڕۆندشاو» یش نوسیویەتی: سعودیە دەستێکی خوێناوی لە شەڕ و کوشتاری یەمەندا هەیە و چەکی ئەڵمانیش بە خەستی لەو شەڕانەدا بەکاردێت، ئەوەی ئێستا هەڵوێست بەرامبەر بەو بنەماڵەیە دەنوێنێت، دەبو ساڵانێکی زۆر لەمەوبەر ئەو هەڵوێستەیان هەبوایە و ئێستا کار لە کار ترازاوە.\nسەرچاوە: میدیای ئەڵمانیا\n58 جار بینراوە\nئێس 400 گرژیی دەخاتەوە نێوان ئەمریكا و توركیاوە\nعیراق و ئەڵمانیا: پتەوترکردنی پەیوەندییەکان\nسەرۆك وەزیرانی عیراق: پاراستنی خۆپیشاندەران\nیاسای نوێی هەڵبژاردن لە عیراق\nساڵیادی خۆپیشاندانەكانی عیراق\nبە وێنە، وەرزی كۆكردنەوەی پەتاتە\n1 2 3 … 25 دواتر »


بەڕێوبەری پێشووی ئێف بی ئای وەک بەرپـرسی لێکۆڵینەوەکان لە دۆسیەکەی ڕوسیا دەسـتنیشان دەکرێت\nبەپێی وەزارەتی دادی ئەمەریکا بەڕێوبەرێکی پێشووی دەزگای لێکۆڵینەوەی فیدڕاڵی وەک بەرپـرسی لێکۆڵینەوەکان دەستنیشانکرا لە کەیسی تایبەت بە هەوڵەکانی حکومەتی ڕوسیا بۆ کارکردنە سەر هەڵبژاردنەکانی سەرۆکایەتی ساڵی ڕابردوو و ئەو بابەتانەی کە پەیوەندییان بەوەوە هەیە".\nسەرۆک ترامپ لە بەیاننامەیەکدا وتی " لێکۆڵینەوەیەکی چڕ لەوە دڵنیامان دەکاتەوە کە دەیزانین، هیچ بەریەککەوتنێک نەبووە لە نێوان کەمپینەکەی من و وڵاتێکی دەرەوەدا، بە تاسەوە چاوەڕێی ئەم دۆسییەیە دەکەم بەخێرایی کۆتایی پێ بێت."\nدوای ئەوەی دەستنیشانکرا میولەر وتی " ئەم بەرپەرسیارێتییە وەردەگرم و ئەوەی لە توانامدا بێت بە باشترین شێوە ئەنجامی دەدەم."\nشایەنی باسە میولەر 12 ساڵ بەڕێوبەری ئێف بی ئای بوو هەتاکوو ساڵی 2013 جەیمس کۆمی شوێنەکەی گرتەوە کە هەفتەی ڕابردوو لەلایەن سەرۆک ترامپەوە لەکارەکەی دوورخرایەوە کە ئەوەش بووە هۆی دروستکردنی گێژەڵووکەیەکی سیاسی.\nمیولەر ڕوونیکردەوە کە بەتەواوەتی دووردەکەوێتەوە لە وەزارەتی داد و ئێف بی ئای، وتی کە بودجەی خۆی هەیە و دەتوانێت ستافی خۆی بەکرێ بگرێت و هیچ پەیوەندییەکی نەبێت بە ئێف بی ئایەوە و لەگەڵ لێکۆڵینەوەکەشدا بڕوات تا دەگاتە ئەنجام.\nسیناتۆری کۆماری ڕیچارد بێر و مارک وارنەری سیناتۆری دیموکرات لە بەیاننامەیەکی هاوبەشدا دەستنیشانکردنەکەی میولەریان بە گەشەسەندنێکی ئەرێنی ناودێرکرد و وتیان ئەو دەستنیشانکردنە تۆزێک دڵنیایی دەداتە خەڵکی ئەمەریکا کە لێکۆڵینەوەکە دادپەروانە بەڕێوەدەچێت و کاریگەری سیاسی بەسەرەوە نابێت.\nهەروەها کریس کوونسی سیناتۆری دیموکراتەکان و ئەندام لەلیژنەی پەیوەندییەکانی دەرەوە، سەبارەت بە دەستنیشانکردنەکەی میولەر وتی " تەواو پێویستە" و وتیشی ناوبانگی میولەر لە جێبەجێکردنی یاسا و فشارخستنە سەر بەڕێوبەرایەتییەکە " بەتەواوەتی ئەوەیە کە ئەم دۆسییەیە دەیەوێت."\nهەروەها نانسی پێلۆسی سەبارەت بە میولەر وتی " میولەر خزمەتکارێکی گشتی ڕێزدارە، بەڵام دیاریکردنی جێبەجێکارێکی تایبەت یەکەم هەنگاوە و نابێت کۆتا هەنگاویش بێت."


- 5/20/2019 11:15:00 AM 107811 جار خوێندراوەتەوە\nوتەبێژی حکومەتی هەرێمی کوردستان رایگەیاند، بەغدا له ساڵی 2019 دا سێ موچه‌ی ناردوه كه بێ پاشه‌كه‌وت دابه‌ش كراوه، یه‌ك موچه بۆ مانگی 12ی 2018 به‌بێ پاشه‌كه‌وت دراوه، بۆ ئه‌و سێ مانگه‌ش كه ئێستا موچه دواكه‌وتوه، دەشڵێت، "هیوادارین لەگەڵ بەغدا بگەینە رێککەوتن ئەوکات موچەی ئەو سێ مانگەش دەدرێتەوە فەرمانبەران".\nحکومەتی عێراق له ساڵی 2019 دا سێ موچه‌ی ناردوه، كه بێ پاشه‌كه‌وت دابه‌ش كراوه\nسەفین دزەیی، وتەبێژی حکومەتی هەرێمی کوردستان بە دەنگی ئەمریکای راگەیاندوە، "حکومەتی عێراق له ساڵی 2019 دا سێ موچه‌ی ناردوه، كه بێ پاشه‌كه‌وت دابه‌ش كراوه، یه‌ك موچه بۆ مانگی 12ی 2018 به‌بێ پاشه‌كه‌وت دراوه، بۆ ئه‌و سێ مانگه‌ش كه ئێستا موچه دواكه‌وتوه واته پێدانی موچەی ئەو سێ مانگە پێویستی بە دوو ملیار و پێنج سەد ملیۆن دۆلاره، بۆ ئەوەی موچەی سێ مانگەکەی پێ بدرێت و موچە ڕێک بێتەوە بکەوێتەوە سەرسکە".\nئەگەر گەیشتینە ڕێککەوتن لە بەغدا ئەوکات موچەی ئەو سێ مانگەش دەدرێتەوە فەرمانبەران\nئاماژەی بەوەشکردوە، "ئێستا ئەو بڕە پارەیە لەبەردەست حکومەتی هەرێم نیە، هیوادارین لەگەڵ بەغدا بگەینە رێککەوتن کە حکومەتی عێراق بەپێی یاسا دەبێت بودجەی ئەو ماوەیەی لە هەرێمی کوردستانی بڕی لە 2014 ه‌وه بداتەوە هەرێم، ئەگەر گەیشتینە ڕێککەوتن ئەوکات موچەی ئەو سێ مانگەش دەدرێتەوە فەرمانبەران".\nهەرێمی کوردستان لەڕووی پڕنسیبوە هیچ کێشەی لەگەڵ ئەوەدا نیە، كه نه‌وت راده‌ستی به‌غداد بكات\nلەبارەی رێککەوتنی هەولێر و بەغدا لەسەر پرسی نەوت و رادەستی 250 هەزار بەرمیل نەوت بە بەغدا، سەفین دزەیی دەڵێت، "هەرێمی کوردستان لەڕووی پڕنسیبوە هیچ کێشەی لەگەڵ ئەوەدا نیە، كه ئه‌و بڕه نه‌وته راده‌ستی به‌غداد بكات، بەڵام کۆمەڵێک بابەتی تر هەیە کە پێویستە لەو پڕۆسەیە چاره‌سه‌ربكرێن، ئەگەرنا ئەوە نیە بدرێت یا نەدرێت، هەرێم گرێبەستی هەیە لەگەڵ کۆمەڵێک کۆمپانیای وەبەرهێنەری نەوت، کە خۆیان سەرمایە گوزارییان لە هەرێم کردوە بەسەدان ملیۆن و ملیارەها دۆلار، ئایا داهاتوی ئەو کۆمپانیایانە چی لێدێت؟، چونکە ئەو کۆمپانیایانەی وەبەرهێنەرانی نەوت ئەگەر بدرێتە بەغداد ئایا حکومەتی عیراق شایستە داراییەکانی ئەو کۆمپانیایانە دەدات؟".\nلێکتێگەیشتنێکی باش لەنێوان هەولێر و بەغدا هەیە پاش ئەو گرژییانەی لە چەند ساڵی ڕابردو دروست بو\nوتەبێژی حکومەت رونیکردەوە، "لێکتێگەیشتنێکی باش لەنێوان هەولێر و بەغدا هەیە پاش ئەو گرژییانەی لە چەند ساڵی ڕابردو دروست بو لە نێوان هەولێر و بەغدا، بەڵام لەگەڵ دەست بەکاربونی ئەم کابینە نوێیەی د.عادل عەبدولمەهدی بەتایبەت دوای ئەوەی چەندین کۆبونەوە ئەنجامدراوە، چەندین شاند هاتونەتە هەولێر وە چەند شاندێکی هەرێم-یش چونەتە بەغدا، گرنگ ئەوەیە ئیرادەیەکی سیاسی لەنێوان هه‌ردوولادا هه‌ولێر و به‌غداد هەیە بۆ چارەسەرکردنی گرفتەکان".\nئەو 525 ملیار دینارەی لە بەغداوە دێت بەشی موچەی هەموو فەرمانبەرانی هەرێم ناکات\nدزەیی ئەوەشی خستەڕو، "ئەو 525 ملیار دینارەی لە بەغداوە دێت بەشی موچەی هەموو فەرمانبەرانی هەرێم ناکات، دەبێت حکومەتی هەرێم 350 ملیار دیناری تر بخاتە سەر ئەو بڕە پارەیە تا بتوانێت موچە بەبێ پاشەکەوت بدات، لەو 525 ملیارە 68 ملیاری بۆ پێشمەرگە تەرخان کراوە، کە تا ئێستا ئەو بڕە پارەیە نەهاتوەتە کوردستان، تا ئێستا ئەو موچەیە لەبەغداوە هاتوە ئەوەش وایکردوە بەتەواوی پاشەکەوتی موچە نەمێنێ".


Monday, 08.16.2021, 7:19\nبۆ ئەوەی لە واتای خۆشەویستی تێ بگەین دەبێت بزانین چەند جۆر خۆشەویستی بونی هەیە.\n·خۆشەویستی خێزانی ، واتە خۆشەویستی دایک یان باوک بۆ منداڵەکان یان منداڵ بۆ باوک بۆ دایکی یان خوشک و برا.\n·خۆشەویستی نێوان ژن و پیاو.\n·خۆشەویستی نێوان مرۆڤ و ئاژەڵ.\n·خۆشەویستی بۆ سروشت.\n·خۆشەویستی بۆ خودا یان پەیامبەر.\nئێستا شەش جۆر خۆشەویستیمان دیاری کرد دەتوانین یەک یەک ڕونی بکەینەوە.\nبە بۆچونی من پێناسەی خۆشەویستی " بریتیە لە حەز پاشان کردارەکانت" لە دواییدا دێمەوە سەر ئەم پێناسە کورتە، ئایا خۆشەویستی پەیوەندی هەیە بە هۆرمۆنەوە یان بە حەزەوە؟\nوەک هەموو دەزانین خۆشەویستی خێزانی لە سەرەتای بونی مرۆڤەوە بونی هەبوە هەر دەشمێنێت لەبەر ئەوەی پەیوەندیەکی ڕۆحی و جەستەیی هەیە لە نێوان تاکەکانی خێزاندا.. نمونە باوک و کوڕ، یان دایک وکچ یان خوشک و برا..ئەم پەیوەندیە خۆشەویستیە هیچ هێزێک نیە ڕێگری تێدا بکات جگە لە کردارەکانی تاکەکە نەبێت.. واتە هیچ هێزێک نیە وا لە باوک بکات کوڕەکەی خۆش نەوت جگە لە کردارەکانی کوڕەکە خۆی نەبێت..\nهەمو یەکێک لە ئێمە هاوڕێی هەیە و هەبوە، ئەم خۆشەویستیە تەنها وابەستەیە بە کرداری تاکەکانەوە، واتە تۆ دەتوانیت هاوڕێکەت لە براکەت خۆشتر بوێت ، ئەم خۆشەویستیەش تەنها وابەستەیە بە کردارەکانی هاوڕێکەت ئەو چۆن مامەلەی تۆ دەکات ئەو مامەڵەیە وا دەکات ئەو کەسەت بە کام ڕێژە خۆش بوێت.\nخۆشەویستی ژن و پیاو:\nئەم خۆشەویستیە وەک خۆشەویستی بەرژەوەندی دەست پێ دەکات و زۆر جار درێژ دەبێتەوە تا کۆتایی ژیان زۆرجاریش لە ناکاو پەیوەندیەکە دەپسێت.\nکاتێک پیاو کچێکی جوان دەبینێت پێش ئەوەی بزانێت ناوی چیە حەزی لێ دەکات واتە حەز دەبێتە خاڵی سەرەتا بۆ ئەم پەیوەندیە، پاشان ناوی دەنێن خۆشەویستی.. پاش ئەوەی حەزی لێ دەکات ئینجا پەیوەندی خێزانی دروست دەکەن.. ئەم جۆرە خۆشەویستیە یەکێکە لەو جۆرە خۆشەویستیانەی کە بناغەی خۆشەویستی لە مرۆڤدا دەڕوخێنێت بە هەمو پایەکانیەوە..\nکاتێک پیاو تەنها عاشقی جەستەی ژنێک دەبێت ئامادەیە بۆ بەدەستهێنانی ئەو ئەو حەزەی خۆی زۆرێک لە تەنازولات بکات.. بەڵام کاتێک ژن و پیاو دەچنە لای یەک و حەزەکان کاڵ دەبنەوە یان لە یەکتر تێر دەبن ئینجا دەوری سەرەکی لای کردارو ڕەفتارەکانە بەرامبەر بە یەکتری..\nواتە ئەگەر ژنەکە یان پیاوەکە کردارەکانی جوان بێت بەرامبەر بە بەرامبەرەکەی یان کەسە نزیکەکانی، ئەوا ژنەکە یان پیاوەکە خۆشەویست تر دەبێت و بناغەی هاوڕێیەتیش دروست دەبێت لە نێونایاندا..\nزۆرجاریش لەسەر بنەمای بەکارهێنان پەیوەندیەک دروست دەبێت ناوی دەنێن خۆشەویستی ، نمونە پیاو حەزی لە جنسە لەگەڵ ژنێک پێی دەڵێت خۆشم دەوێیت بەڵام ئەمە خۆشەویستی نیە و تەنها حەزە..یان ژن بە پیاو دەڵێت خۆشم دەوێیت ئەویش لەسەر بنەمای بەکار هێنانە یان بۆ پارە یان بۆ ماڵ یان بۆ ڕزگار بون لە ماڵی باوک ، ئەمەش تەنها بەکار هێنانە و ئەگەر لایەنی بەرامبەر ڕێگا نەدات بەکاری بهێنن ئەوا ئەم پەیوەندیە زوو دێتە کۆتایی، واتە ئەمەش خۆشەویستی نیە..\nکەواتە ئێستا دێمەوە سەر ئەو دێڕەی کە لەسەرەوە وەک پێناسەیەکی کورتی خۆشەویستی نوسیم: " بریتیە لە" حەز لەگەڵ کردارەکانت" ئێستا ڕون بۆوە کە خۆشەویستی نێوان ژن و پیاو تەنها برییە لە حەز پاشان کردارەکان بڕیار دەدەن ئەو خۆشەویستیە تا چی ڕادەیەک قوڵ ببێتەوە لە ناو ناخی هەردولادا. پاشان سنوری ئەم خۆشەویستیە لە لەگەڵ سنوی ڕقدا هێندە باریکە وەک تاڵە مویەک وایە، واتە دەتوانێت لە یەک چرکەدا لە قوڵترین خۆشەویستیەوە بیگۆڕێت بۆ ڕق و کینەو دوژمنایەتی...\nخۆشەویستی نێوان ئاژەڵ و مرۆڤ:\nخۆشەوستی نێوان ئاژەڵ و مرۆڤ بێ سنورە، زۆر ئاژەڵ هەیە لە مرۆڤ بەوەفا ترە ، زۆر ئاژەڵ هەیە لە مرۆڤ زیاتر نزیک دەبێتەوە لە ناخی خاوەنەکەی..\nبۆچی ئەم خۆشەویستیە بێ سنورە؟\nلەبەر ئەوەی خاڵی دەستپێکردنی ئەم خۆشەویستیە حەز نیە واتە بەرژەوەندی نیە لە نێوان ئاژەڵەکەو خاوەنەکەیدا.\nنمونەی بەهێز ترین پەیوەندی خۆشەویستی نێوان سەگ و خاوەنەکەیەتی سەگ ئامادەیە خاوەنەکەی خۆش بوێت بە بێ مەرج ئامادەیە بۆ پاراستنی خاوەنەکی گیانی خۆی فیدا بکات، پاشان پشیلە یان ئەسپ ..ئینجا شۆڕ دەبێتەوە بۆ ئاژەڵەکانی تر و باڵندەکان و ئاژەڵە خشۆکەکان...\nخۆشەویستی بۆ سروشت:\nئەم خۆشەویستیەش پەیوندەی هەیە بە ناخی مرۆڤەکانەوە هەیە حەزی لە شاخە و هەیە حەزی لە دەریایە، هەیە حەزی لە پایزەو هەیە حەزی لە بەهارە، هەیە حەزی بە سەوزاییە و هەیە حەزی بە بیابانە.. ئەم حەزە یان ئەم خۆشەویستیە لە مرۆڤێکەوە دەگۆڕێت بۆ مرۆڤیکی تر.. واتە ئەمیش لە ڕاستیدا خۆشەویستی نیە و تەنها حەزە..\nخۆشەویستی بۆ خودا یان پەیامبەر.\nئەم خۆشەویستیەش زۆر جار کوێرانەیەو لە باو باپیرانمانەوە بۆمان ماوەتەوە. زۆر جار کەسێکی دینی خۆشەویستەکی بێ ڕادەی هەیە بۆ خوداکەی یان پەیامبەرەکەی بێ ئەوە کە خودا یان پەیامبەرەکەی بینیبێت لە ڕاستیدا.. ئایا ئەمە ناو دەنێیت خۆشەویستی؟ ئایا مەرامی ئەو کەسە چیە کە ئەم هەموو خۆشەویستیەی بۆ خوداکەی هەیە ترسە یان ویستی پاشە ڕۆژێکی باش لە دوای ئەم ژیانە..ئەمەیان بە جێ دێڵم بۆ خوێنەر خۆی بڕیاری لێ بدات.\nئەمە تەنها بۆچونی خۆمە هیچ لێکۆڵینەوەیەکی زانستی نیە پشتگیری ئەم نوسینە بکات، هیوام وایە ئێوەی خوێنەریش ڕاو بۆچونی خۆتان بنوسن تا باسەکە ڕوونتر ببێتەوە یان بتوانین باشتر لێی تێبگەین یان سودمەندبین لە ئەزمونی یەکتری..\nدروستکەری سەرەکی کێیە و لە کوێیە؟


فازڵ میرانى: چۆن سه‌رۆكایه‌تی په‌رله‌مان و سه‌رۆكی هه‌رێممان بێ یه‌كێتی هه‌ڵبژارد ده‌توانین حكومه‌تیش پێكبهێنین\nسکرتێرى مەکتەبى سیاسى پارتى دیموکراتى کوردستان رایگەیاند،هه‌ندێك له‌سه‌ركردایه‌تی یه‌كێتی كه ئیشیان ده‌كه‌وێته لای كاك مه‌سعود ده‌ڵێن، باببێته مه‌رجه‌عی كوردستان و هه‌مومان، به‌به‌ڵگه‌وه ئه‌مەم له‌لایه.\nفازڵ میرانى سکرتێرى مەکتەبى سیاسى پارتى لە دیمانەیەکدا لەگەڵ بەشى کوردى دەنگى ئەمریکا رایگەیاندوە"من لەگەڵ ئەوەدا نیم کە پارتی و یەکێتی ناتوانن پێکەوە حکومەت پێکبهێنن، مەگەر تەنها ئەوەی پێداگریه‌ك لەلایەن برادەرانی یەکێتیەوە هەبێت کەنایانەوێت حکومەتی هەرێمی کوردستان لەدوای هەڵبژاردنەکان پێکبهێنرێت، جا بڕیاری خۆیانە یا بڕیاری خەڵکی ترە ئەوە پەیوەندی بەخۆیانەوە هەیە،ئنجا لە 1992ەوە تا ئێستا به‌شه‌ڕی ناوخۆ-شه‌وه، پارتی و یەکێتی پێکەوە ئەم وڵاتە بەڕێوە دەبەن خێرە ئێستا ناتوانن پێکەوە حکومەت پێکبهێنن.\nئاماژەى بەوەشکردوە،من لەقسەکانی"کاک سەعدی پیرە" تێگەیشتم، خوێندمەوە لەدەنگی ئەمریکا کە دەڵێ پارتی دەیەوێت"کاک مەسعود" مەرجەع بێت ئەمە چیتر ناخوات، هەر خۆیان بە خۆ-شیەوە (کاک سەعدی پیرە) کە ئیشێکیان کەوتۆتە لای "کاک مەسعود" و بۆیان جێ بەجێ کراوە دواتر خۆیان وتویانە "کاکە ئەم پیاوە نەک تەنها سەرۆکی پارتیە، ئەمە بکەنە "مەرجەعێک" بۆ هەموومان، بەڵام دیارە ئیتر بەرژەوەندییه‌كان (مەبادیئی) داپۆشیوە."\nمیرانى دەشڵێت،لەلای ئێمە ئاسایشی کۆمەڵگا و "ئیستقرار"ی دۆخی کوردستان گرنگە، ئەوە پۆستی وەزارەتی داد چارەسەرکرا کە من خۆم نایناسم بەڵام کاندیدێکی سەربەخۆیە، وە سەبارەت بە کەرکوکیش ئێمە و یەکێتی ڕێککەوتنێکمان هەیە کە هاوتەریب لەگەڵ پێکهێنانی حکومەت لەسەر کاندیدێکی پارێزگار ڕێکبکەوین، ئەوان کاتی خۆی "کاک فەرەیدوون عەبدولقادر-ییان" کاندید کرد ئێمە ڕازی بوین، ئێستاش بە بۆچونی من باشترە خۆمان ڕێك بكه‌وین وه‌ك لەوەی خەڵکێک بێت بە "خورتی" ڕێکەوتن لەنێوانماندا بکات هەروەک چۆن خەڵکێک برادەرانی یەکێتیان نارد بۆ مەراسیمی سوێند خواردنی سەرۆکی هەرێمی کوردستان"کاک نێچیرڤان" ئەمە نەکرێت لەگەڵ یەکتر باشترە، با خۆمان یەکتر قبوڵ بکەین."\nلەبەشێکى ترى دیمانەکەدا میرانى باسى لەوە کردوە، حزبەکەى لەگەڵ یەکێتى شانزە ڕێککەوتنیش بکەن لەسەر باس نەکردنی 16 ی ئۆکتۆبەر، بەدڵی ئەو یا یەکێتی یا بەڕێککەوتنی پارتی و یەکێتی نابێت کەباس نەکرێت، چونکە بە وتەى خۆى ئەو ڕۆژە ڕۆژێکی ڕەشە لە مێژووی کوردستاندا.\nهەروەها ناوبراو دەشڵێت"میرانی لەدرێژەی وتووێژەکەدا وتی" من حەزدەکەم ئەوە بزانم ئەگەر پارێزگاری کەرکوک دابنرێت جا یەکێتی بێت یا پارتی یا دوو پارێزگاریش بێت ئەم سیاسەتی تەعریبە کە ئەوان دەڵێن "دەهەزارییەکانی -حی التنك" له هەڵبژاردنی داهاتوو کورد لەکەرکوک دەبێتە کەمینە ئەمەیان پێ چارەسەر ناکرێت، مه‌گه‌ر ئێمە و یەکێتی بە سەرۆکی هەرێمی تازە، وه حكومه‌تی تازه فشار لەبەغداد بکەین بۆ ئاسایی کردنەوەی دۆخی کەرکوک وە دەبێت دژی هەڵبژاردن بین ئێمـە و یەکێتی و هەموو حیزبەکان تا دۆخی کەرکوک ئاسایی نەکرێتەوە هەڵبژاردن نەکرێت له‌و شاره."\nسکرتێرى مەکتەبى سیاسى پارتى رونیدەکاتەوە، ئەوان لەگەڵ یەکێتی لە پەیوەندیدان ئەگەر سبەینێ گەیشتنە ڕێککەوتن لەسەر ناوی کاندیدێکی هاوبەش بۆ پۆستی پارێزگاری کەرکوک ئەوا ڕێککەوتن لەسەر ناوەکە دەکەن، بەڵام جەختیکردەوە ئەوان حکومەتەکە پێکدەهێنن، چونکە بەوتەى خۆى پڕۆسەی دانانی پارێزگاری کەرکوک تەنها بەڕیکەوتنی پارتی و یەکێتی نیە، به‌ڵكو دەبێت بچێتە ئەنجومەنی پارێزگای کەرکوک، ئەویش بینێرێت بۆ بەغداد بۆ سەرۆک وەزیران ئەویش بە نوسراو بەرزی بکاتەوە بۆ سەرۆک کۆمار سەرۆک کۆماریش بە مەرسومی فەرمی بڕیاری بوون بە پارێزگار دەربکات.\nلەبارەى ئۆپۆزسیۆن بوونى یەکێتیشەوە، فازڵ میرانى دەلێت"ئه‌گه‌ر یه‌كێتی بڕیاری ئۆپۆزسیۆن بونی دا چی؟ فازڵ میرانی ده‌ڵێت" ئۆپۆزسیۆن بونی پارتی و یه‌كێتی به‌و ڕاده و قه‌باره‌یه‌ی هه‌یانه ناتوانن ببنه ئۆپۆزسیۆن، چونكه ئێمه به‌رپرسی ئه‌م ئه‌زمونه‌ین كه له وڵاته‌كه‌ی ئێمه‌دا هه‌یه ناچارین ئه‌م وڵاته به‌ڕێوه ببه‌ین ببینه ئۆپۆزسیۆنی كێ؟ جا له‌به‌ر ئه‌وه ناكرێت پارتی و یه‌كێتی ببنه ئۆپۆزسیۆن."\nهاوکات سکرتێرى مەکتەبى سیاسى پارتى جەختیکردەوە، به‌ڕاشكاوی به یه‌كێتیمان وتووه ئێمە قارەمانەکانی شانزەی ئۆکتۆبەر بۆ پۆستی پارێزگاری کەرکوک قبوڵ ناکەین"


كه‌سانی ئه‌كادیمی له دیمه‌شق!\nفاروق حه‌جی مسته‌فا 21/11/2020 - 13:30 وتار\nله ده‌سپێكدا پێویسته بڵێین، هێز و لایه‌نانی سیاسیی هه‌ره پێكهاته‌یه‌ك، گوزارشت له نوێنه‌رایه‌تیی خواستی سیاسیی ئه‌وان ده‌كات.\nله‌و كاته‌ی، كه رۆڵی خه‌ڵكانی ئه‌كادیمی، یان چالاكانی بواری كۆمه‌ڵایه‌تی به‌نده به پشتیوانیكردن له جڤاك و كاركردن بۆ به‌رزكردنه‌وه‌ی ئاستی په‌یبردن به مافی، له رێی بڵاوكردنه‌وه‌ی هۆشیاری و پشتگیریكردنی، هه‌روه‌ها به‌رچاوڕوونییش ده‌ده‌نه پارت و لایه‌نانی سیاسی (ده‌سه‌ڵات)، بۆ چاره‌سه‌ركردنی كه‌موكوڕی، یان لایه‌نی لاواز، یان رێچكه‌ی داخزان به‌ره‌و ملهوڕی و دیكتاتۆری.\nمایه‌ی ئاماژه‌پێدانه، كه بڵێین، ره‌وشی ئێمه‌ی كورد به‌و چه‌شنه‌یه، ده‌سته‌بژێری رۆشنبیر و لایه‌نانی سیاسی له پێشبڕكێدان بۆ نوێنه‌رایه‌تیكردنی كۆمه‌ڵ. زۆر جاریش هه‌ر یه‌كه‌یان خۆی به شیاوتر ده‌زانێت بۆ سه‌ركردایه‌تیكردنی گه‌ل له رووی سیاسییه‌وه، زۆر ئاشكراشه، هه‌ست به‌و خه‌مه‌ی ناخی هه‌ر رۆشنبیرێكی كورد ده‌كه‌یت، كه له خولیای ئه‌وه‌دایه، چۆن ببێته پیاوی سیاسه‌ت، یان پارتێكی سیاسی؟\nمایه‌ی پێكه‌نینه، زۆر له سه‌ركرده‌ی پارته‌كانیش پێیان وایه، ناوبانگ و پێگه به‌ده‌ست ناهێنن، ئه‌گه‌ر هه‌وڵ نه‌ده‌ن وتارێك بنووسن، به واتای ئه‌وه‌ی، پێوه‌ری هه‌ر سه‌ركرده‌یه‌ك له‌وه‌دایه، بتوانێت وتارێكی رۆژنامه‌وانی بنووسێت.\nره‌نگه هه‌ر ئه‌و خولیایه بێت، كه ماوه ناماوه پاڵ به رۆشنبیره‌وه ده‌نێت، په‌نا بباته به‌ر رژێم و له‌گه‌ڵی دابنیشێت، ده‌شیه‌وێت بڵێ، كه ئه‌و پرۆژه‌یه‌ك بۆ چاره‌سه‌ر پێشكه‌ش ده‌كات، له‌و كاته‌ی، كه پێشكه‌شكردنی پرۆژه‌ی چاره‌سه‌ر، یان دید و روانگه، چاكتر وایه یه‌كه‌م جار بخرێته به‌رده‌م لایه‌نانی سیاسی له ئاستی ده‌سه‌ڵاتی خۆجێییدا، نه‌ك ئه‌وه‌ی رۆشنبیران خۆیان وه‌ك بریت و جێگره‌وه‌ی لایه‌نی سیاسی و پارته‌كان پیشان بده‌ن.\nهه‌ڵبه‌ت، ئه‌مه یه‌كه‌مین جار نییه رۆشنبیری كورد خۆی لێ هه‌ڵده‌كات و روو له كۆشكه‌كانی ده‌سه‌ڵات ده‌كات.\nسه‌ره‌تای ساڵی 2000 كۆمه‌ڵێك رۆشنبیری كورد، له‌وانه‌ی خه‌ڵكی ده‌ڤه‌ری جزیره بوون، چاویان به (نه‌جاحل عه‌تتار)ی وه‌زیر كه‌وت، دوو كه‌سی ئه‌كادیمی له‌و دانیشتنه‌دا بوون و داوایان له نه‌جاحل عه‌تتار كرد، گۆڤارێك به زمانی كوردی ده‌ربچێت، به‌ڵام ئه‌و خواسته‌یان به‌دی نه‌هات، ئیدی به سه‌ركزی گه‌ڕانه‌وه.\nئێستا گوێمان لێ ده‌بێت، كه ژماره‌یه‌ك ئه‌كادیمی و پزیشكی كورد له دیمه‌شقن، به ئامانجی ئه‌وه‌ی چاویان به سه‌رانی رژێم بكه‌وێت و (پرۆژه‌یه‌كی چاره‌سه‌ر)یشیان له هه‌گبه‌دایه.\nئه‌وه‌ی مایه‌ی سه‌رنجه، یه‌كێك له‌وان به میدیای گوت، ئه‌وان دیدێك سه‌باره‌ت به چاره‌سه‌ركردنی (پرسی كورد) ده‌خه‌نه به‌رده‌می رژێم، ئه‌گه‌ر پرۆژه‌كه‌شیان ره‌ت كرایه‌وه، ئه‌وه قسه‌ی خۆیان ده‌بێت. گه‌لێك كه‌س له‌و قسه‌یه به گومانن، پاساویشیان ئه‌وه‌یه، كه هه‌ر كه‌سێك بچێته لای رژێم، زاتی ئه‌وه ناكات قسه‌یه‌كی به‌رامبه‌ر بكات!\nهه‌ڵه‌ی گه‌وره، كه رۆشنبیری كوردی سووریا تێی ده‌كه‌وێت ئه‌وه‌یه، خۆی وه‌ك بریتی لایه‌نانی سیاسی پێشكه‌ش ده‌كات، له‌مه‌شدا شكست ده‌هێنێت و هاوسه‌نگی له‌ده‌ست ده‌دات.\nهه‌ر كه‌سێك شه‌یدای ئه‌وه‌یه ببێته سیاسی، یان بچێته نێو پارتێكه‌وه، ده‌رگا كراوه‌یه و رێ ئاچووخە، له كوردستانی سووریادا هیچ كه‌س رێ له چ كه‌سێك ناگرێت، كه پارتێك دابمه‌زرێنێت، یان بچێته نێو ریزی پارتێكه‌وه.\nماوه‌ته‌وه بڵێین، گه‌لێك گه‌ڕی دانوستاندن له‌گه‌ڵ حكوومه‌تی سووریا به‌ڕێوه‌ن و كراویشن، ئیدی چ راسته‌وخۆ، یان له رێی نێوانگیره‌وه بێت، چ له لایه‌ن كارگێڕیی خۆسه‌ره‌وه بێت، یان دیداره‌كانی ئه‌نجومه‌نی نیشتمانیی كورد له‌گه‌ڵ لایه‌نی رووسیا، پارتی دیكه‌ش هه‌ن زۆر به بایه‌خه‌وه رێڕه‌وی دیالۆگیان گرتووه‌ته به‌ر، جا ئه‌گه‌ر پارته‌كان له‌وه‌دا شكستیان هێنابێت، كه رژێم مل بداته به‌ر چاره‌سه‌ركردنی پرسی كورد، ئایا كه‌س باوه‌ڕ ده‌كات كۆمه‌ڵێك رۆشنبیر بتوانن له گفتوگۆكردن له‌گه‌ڵ رژێمدا سه‌ركه‌وتوو بن؟


سلێمانی ... پێشانگایه‌ك داده‌خرێت\n2020-09-16 [12:04 PM]\nقائیمقامیه‌تی سلێمانی له راگه‌یه‌نراوێكدا كه وێنه‌یه‌كی بۆ ئاژانسی هه‌واڵی زاگرۆس هاتووه، رایگه‌یاند، بەهۆی هەبون و فرۆشتنی دەرمانی قەدەغەکراو، لیژنه‌ی هاوبه‌شی تەندروستی قائیمقامیەتی سلێمانی پێشانگایەک دادەخات.\nئەمڕۆ سێشەممە، د.په‌رست نه‌قشبه‌ندی، نوێنه‌ری به‌ڕێوه‌به‌رایه‌تی ته‌ندروستی له لیژنە هاوبەشه‌كانی قائیمقامیەتی سلێمانی، رایگه‌یاند: بەهۆی هەبون و فرۆشتنی دەرمانی قەدەغەکراو له پێشانگاكه‌یدا، له‌لایه‌ن لیژنه‌ی ته‌ندروستی قائیمقامیه‌ته‌وه پێشانگای ستایش لە بازاڕی کاسۆمۆڵی شاری سلێمانی دادەخرێت.\nوتیشی: ئه‌و دەرمانانەی پێشانگای ستایش به كڕیاره‌كانی فرۆشتوه، پێویستی به پزیشكی پسپۆڕ و رێنمایی ده‌رمانساز هه‌یه، چونكه هه‌ڵه به‌كارهێنانی زیان به ته‌ندروستی ئه‌وكه‌سه ده‌گه‌یه‌نێت كه به‌كاریده‌هێنن.\nرونیكرده‌وه: ئه‌و ده‌رمانانه‌ی بۆ زیاد كردن و كه‌مكردنه‌وه‌ی كێش و سپیكردنه‌وه‌ی پێست و به‌هێزبونی جه‌سته له پێشانگاكاندا به هاوڵاتیان ده‌فرۆشرێت، دوره له‌راستیه‌وه، ئه‌و پێكهاته‌ی ده‌رمانه‌كانی لێدروستكراوه زیانی بۆسه‌ر جه‌سته و ته‌ندروستی به‌كارهێنه‌رانی هه‌یه.\nراشیگه‌یاند: له‌كاتی داخستنی پێشانگاكه، ژماره‌یه‌ك هاوڵاتی گله‌ییی و گازنده‌ی ئه‌وه‌یان له پێشانگای ستایش هه‌بو، له‌گه‌ڵ ئه‌وه‌ی ده‌رمانی به‌نرخێكی زۆر گران پێفرۆشتون ماوه‌ی به‌كارهێنانیشی چه‌ن ساڵێكه به‌سه‌رچوه، به‌ڵام خاوه‌نه‌كه‌ی ساغیكرده‌ته‌وه به‌سه‌ریاندا.\nد.په‌رست نه‌قشبه‌ندی، داوا له‌هاوڵاتیان ده‌كات ده‌رمانه قه‌ده‌غه‌كراوه‌كان بۆ زیادكردن یان دابه‌زاندنی كێش و سپیكردنه‌وه‌ی پێست و به‌هێزبونی جه‌سته به‌كارمه‌هێنن، هه‌ركاتێكیش پێیوستیان به‌به‌كارهێنانی ده‌رمان هه‌بو، سه‌ره‌تا سه‌ردانی پزیشكی پسپۆڕ و دواتر ده‌رمانخانه فه‌رمییه‌كان و رێنماییه‌كانی پزیشكی ده‌رمانساز له‌به‌كارهێنایدا جێبه‌جێبكه‌ن، تا له زیانه‌كانی به‌كارهێنانی ده‌رمانه‌كان به‌دوربن.\nئاماژه‌ی بۆ ئه‌وه‌شكرد: به‌فه‌رمانی قائیمقامی سلێمانی پێشانگای ستایش داده‌خرێت و خاوه‌نه‌كه‌شی روبه‌ڕوی رێكاری یاسایی ده‌كرێته‌وه.\nلیژنه‌ی هاوبه‌شی ته‌ندروستی، یەکێکە لە لیژنە هاوبەشەکانی قائیمقامیەتی سلێمانی، رۆژانە سەردانی دەرمانخانە و نەخۆشخانە و ئەو شوێنانە دەکات هاوڵاتیان بۆ وەرگرتنی چارەسەر روی تێدەکەن، لەکاتی هەبونی سەرپێچی و پابەند نەبون بە مەرجەکانی کارکردن شوێنەکە دادەخات و خاوەنەکەشی روبەروی رێکاری یاسایی دەکاتەوە، لیژنه‌كه له كه‌سانی پسپۆڕی فه‌رمانگه خزمه‌تگوزارییه‌كانی قائیمقامیه‌تی سلێمانی و ته‌ندروستی، ئاسایش، پۆلیس، كوالێتی كۆنترۆڵ، چاودێری بازرگانی و سه‌ندیكاكانی ده‌رمانسازان و كارمه‌ندانی ته‌ندروستی پێكهاتون، كه به‌دواداچون ده‌كه‌ن بۆ كوالێتی و سه‌رچاوه‌ی هاورده‌كردنی و ده‌رمان و پێداویستی پزیشكی هه‌روه‌ها رێگری له گرانفرۆشی و ساغكردنه‌وه‌ی ده‌رمانی خراپ و ماوه‌به‌سه‌رچو به‌سه‌ر هاوڵاتیاندا ده‌كه‌ن.


مەلا بەختیار: یەكێتی بەردەوامە لەخەبات\nمەلا بەختیار، لێپرسراوی دەستەی كارگێڕی، پێشنیوەڕۆی ئەمڕۆ (6/10/2019) بەگەرمی پێشوازی لەژمارەیەك بنەماڵەو كەسوكاری سەربەرزی شەهیدان لەچەمچەماڵ‌و دەوروبەری كردو لەدیدارێكی هەڤاڵانەشدا، ئاماژەی بۆ ئەوەكرد، كە ئەوەی دەڤەری ئێوە بۆ شۆڕشی نوێ‌و یەكێتی كردووە، مرۆڤ سەرسامدەكات و وتیشی: دوو دەڤەر، ئەنفالزەدەن! كە توندترین‌و خراپترین شاڵاوەكانی ئەنفال كە كراوەتە سەر كوردستان، لەدوو دەڤەردا چڕكراوەتەوە، ئەوانیش گەرمیان‌و چەمچەماڵن‌و زۆرترین قوربانییەكانی ئەنفالیش لەو دوو دەڤەرەن.\nمەلا بەختیار، ئەو هۆكارەشی رونیكردەوە كە بۆ بەعس چەمچەماڵ‌و گەرمیانی هەڵبژارد تا زۆرترین كارەسات لەوێ بسەپێنێت‌و وتی: جوگرافیا‌و هەڵكەوتەی زەوی لەسیاسەتدا زۆر گرنگە. بۆیە بەعس چەمچەماڵی بەخاڵێكی گرنگ بۆ شۆڕش دەزانی‌و لەو دەڤەرە بەگشتی، هەر لەشوان‌و هەمەوەندو..تد، تا دەگاتە لای قادركەرەم لێی دەترسا، كە وردە وردە پێشمەرگە چەمچەماڵ بكاتە پێگەی خۆیی‌و چواردەوری كەركوك بگرێ، هەتا لەئاییندەدا هەر رووداوێك بێتە پێشەوە لەوێوە كەركوك رزگار بكرێ. بۆیە بەعس لەقەرەهەنجیرەوە هەتا بان مەقانی بەپتەوی گرتبوو. ئەنفالیشی كە لەوێ چڕكردەوە، بۆ ئەوەبوو كە هەتا هەتایە، ئەو مەترسییە لەسەر كەركوك نەهێڵێن بەئەقڵی خۆیشی بەجینۆسایدكردنی ناوچەكە.\nهەروەها گەرمیانیش لەبەرئەوەبوو، كە لەقۆڵێكەوە دەچێتە سەر رێگەی كەركوك، داقوق، دووز خورماتوو، ناوچەی سەڵاحەدین‌و ئەمەش رێگەیەكە لەرێگە مەترسیدارەكان‌و لەو لاشەوە سەنگاو گەرمیان دەبەستێتەوە بەناوچەكانی قادركەرەم‌و چەمچەماڵ. بۆیە گەرمیان لەدوولاوە مەترسی بوو بۆ حكومەت، لایەكی بۆ سەر رێگەی كەركوك‌و ئەو ناوچەیە، لەملاشەوە بۆ جەلەولا، سەعدیە‌و بەرەو دیالەو خانەقین، بۆیە ئەم ناوچەیەی هەڵبژارد هەتا زۆرترین قوربانییەكان لەم ناوچەیەبن، هەتا خەڵك‌و خاكەكەی لەرەگ‌و ریشەوە هەڵبكەنێت‌و ناوچەكەش ببڕای ببڕ، سەر بەرز نەكاتەوە‌و لەدەوری شۆڕشی نوێ ویەكێتیش نەمێننەوە. بۆیە بەعس خەنجەرەكەی لەدەڤەری ئێوە زۆر چەقاند، تەنانەت لەبادینان‌و دۆڵی باوزێش ئەنفال‌و كیمیابارانی كرد، لەدۆڵی بالیسان، گۆپتەپە‌و عەسكەر‌و هەموو ئەمانەش پەیوەندی بەو نەخشەیەوەبوو كە باسمكرد.\nبەڵام سەرەنجام گەلەكەمان مایەوە، كوردستان‌و شۆڕشەكەیی‌و حزبە سیاسییەكەیی‌و بەتایبەتی یەكێتی كە زۆرترین پلانگێڕی لەسەر بوو، هەر مانەوەو بەپێچەوانەوە حكومەت كۆتایهات.\nهەر لەدیدارەكەدا، لێپرسراوی دەستەی كارگێڕی، لەگەڵ ئەوەی ئاماژەی بە بەردەوامی كاروانی قوربانی بەخشینەكانی یەكێتی نیشتمانی كرد، رۆڵی گەنجان‌و لاوانیشی لەرووبەڕووبەوەی تیرۆریستانی داعش بەبایەخەوە هەڵسەنگاند‌و رایگەیاند: یەكێتی بەردەوامین لەخەبات‌و ئەم حكومەتەش دەبێ بەردەوام بێ لەخزمەت هەرچەندە هەلومەرجێك هاتۆتە پێشەوە ناتوانین بڵێین مەترسی نییە. ئەوەتا عیراق لەكوردستان دەوڵەمەندترەو سوپاكەشی بەهێزترە، لەگەڵ ئەوەشدا چۆن وڵاتێك دەچێت بەڕێوە پەنجا هەزار كۆمپانیا داخرابێت‌و بەگەندەڵی‌و بەدزیش گەیاندیانە ئاستێك ئەوەتا هەموو میللەتەكە‌و گەنجی عیراق لێیان راپەڕیون. لەكاتێكدا هیچ حزبێك لەو راپەڕینەدا كاریگەری نییە.\nمەترسی ئەوەشم هەیە عیراق تێكبچێت‌و حكومەت بگۆڕێت، ئەوا نێوانی هەرێم‌و بەغدادیش وەكو ئەوەی ئێستا نامێنێت! كە وەكو ئێستاش نەما، ئەوا موچە نامێنێت، كە موچەش نەما، ئایا چ یەدەگێكمان هەیە؟ كە ئەمە پرسیارەو لەحكومەتی كوردستانی دەكەم‌و ئومێدەواریشم حكومەتی ئێستا‌و كابینەی نۆیەم، لەئێستا ئیحتیاتی خۆیان بخەن‌و ئەگەر دۆخی عیراق لەگرێژنە دەرچوو، بیر لەوە بكەنەوە، ئەگەر عیراق دوو بۆ سێ مانگ موچەی نەدا‌و بودجەكەش كە دەكەوێتە قوڕگی شێرەوە، هیچ پاشكەوتێكمان نییە، چونكە حكومەتی هەرێم هێشتا قەرزی سەردەمی پاشكەوت دەداتەوە بە كۆمپانیاكان. بۆیە هیواموایە دۆخی عیراق نەگاتە ئەو بارودۆخە ترسناكییەی چارەسەر نەكرێت، كە ڕەنگە رووبدات.\nوتیشی: ئەگەری شەڕی گەورە، ئەگەری گۆڕینی حكومەتی عیراق‌و ئەگەری بڕینی بودجەو مووچە لەكوردستان، پێویستە حكومەتی كوردستان، حزبەكانی كوردستان، پەرلەمانی كوردستان، ئەم بابەتانە بكەن بەكاری سەرەكی خۆیان.\nلێپرسراوی دەستەی كارگێڕی، لەبارەی ئەو بارودۆخەی عیراقیشەوە، تەئكیدیی كردەوە: ئەم بارودۆخە بەریفۆرم‌و پینەوپەڕۆ چارەسەر ناكرێت، بۆیە ئەم حكومەتە لەماوەی یەك مانگدا، هەموو ئەو گەندەڵە گەورانە، ماسییە بچوكەكان نا بەڵكو حوتەكان، نەخاتە زیندانەوەو دادگاییان نەكات، ئەوا خەڵك لێیان رازی نابێت! ئەمەش شۆڕش‌و ئازایەتی دەوێت. چونكە گەندەڵی كە نەزیفی ئابورییە، بەلیژنەو بەكۆمسیۆنی باڵای دژایەتی گەندەڵی‌و حاكم‌و دوو حاكم چارەسەر نابێت. بۆیە بنەبڕكردنی گەندەڵی شۆڕش‌و ئازایەتی دەوێت.\nوتیشی: ئێمەش، دژی گەندەڵی نەبین‌و سیستەم نەگۆڕین، دەستور نەنوسین‌و چاودێری بازاڕ نەكەین، نەهێڵین بەزۆری زۆرداری خەڵك سەرانە لەبازاڕ وەربگرێت‌و پەرلەمانیش چاوی نەكاتە سەد چاو لەسەر بازاڕ، هیچ بەدووری مەزانن، خۆشمان بگرێتەوە. چونكە ئایا خەڵك جارێكی تر بەرگەی پاشكەوتی موچە دەگرێت؟!


پێشمەرگەیە تیرۆر کرا - Hataw پێشمەرگەیە تیرۆر کرا - Hataw\nسەرەتا > هەمەرەنگ > پێشمەرگەیە تیرۆر کرا\nپێشمەرگەیە تیرۆر کرا\nڕاگه‌یه‌ندراوی سکرتاریای حیزبی دیموکراتی کوردستان له‌سه‌ر تێرۆری قادر قادری، کادری به‌وه‌جی حیزبی دێموکراتی کوردستان\nبه ئاگاداریی بیروڕای گشتی، میدیاکان، و ده‌زگا پێوه‌ندیداره‌کان ده‌گه‌یه‌نین که شه‌وی ڕابردوو سێشه‌مه له سه‌ر چوارشه‌مه 6له‌سه‌ر 7ی مارسی 2018، (15 له سه‌ر 16ی ڕه‌شه‌مه‌ی 1396)، هاوڕێ قادر قادری، کادر و فه‌رمانده‌ی لێوه‌شاوه‌ی حیزبی دیموکراتی کوردستان که به ماشێنی خۆی به سه‌ردانێک چووبووه مێحوه‌ری بالیسان_چوارقوڕنه، به داخه‌وه دره‌نگانی شه‌و ده‌درێته به‌ر ده‌سڕێژ و ته‌رمه‌که‌ی که زیاتر له 20 گولله‌ی وێ كه‌وتووه، له ده‌وروبه‌ری ماشێنه‌که‌ی له نزیک گوندی "هه‌رته‌لێ" دۆزراوه‌ته‌وه. ده‌رده‌که‌وێ که ناوبراو له ده‌ره‌وه‌ی ماشێنه‌که‌ی ده‌سڕێژی لێ کراوه. ته‌رمه‌که‌ی له لایه‌ن پۆلیس بۆ نه‌خۆشخانه‌ی ڕانیه ڕاگوێزراوه و لێکۆڵینه‌وه له ڕووداوه‌که هه‌م له لایه‌ن پۆلیس و هه‌م له لایه‌ن ده‌زگای ئه‌منیه‌تی حیزبی دیموکراتی کوردستانه‌وه ده‌ستی پێ کردوه.\nItem Reviewed: پێشمەرگەیە تیرۆر کرا Rating: 5 Reviewed By: hataw magazin


Home›هەواڵ›کوردستان›تەندروستی هەرێم: پشکمان لە هەر ڤاکسینێکدا هەیە کە دەگاتە عێراق\nوتەبێژی وەزارەتی تەندروستیی هەرێمی كوردستان رایدەگەیەنێت “تاوەكو ئێستا ڤاكسینی دژە كۆرۆنا نەگەیشتۆتە عێراق و هەر كاتێك لە هەر وڵاتێك ڤاكسینی دژە كۆرۆنا رەوانەی عێراق بكرێت، بە دڵنیایەوە هەرێمی كوردستانیش پشكی لەو ڤاكسینەدا هەیە”.\nدكتۆر ئاسۆ حەوێزی وتەبێژی وەزارەتی تەندروستیی حكومەتی هەرێمی كوردستان بە SNNی راگەیاند: لە ماوەی رابردووش باسمان لەوە كردبوو كە هەركاتێك هەر جۆرە پێداویستیەكی تەندروستی بگاتە عێراق بەدڵنیایەوە پشكی هەریمی كوردستانیشی لێدەدرێت، لەبارەی ڤاكسینی دژە كۆرۆناشەوە تاوەكو ئێستا هیچ جۆرە ڤاكسینێك نەگەیشتۆتە عێراق و هەركاتێکیش بگات ئەوا پشكی هەرێمی كوردستانی لێدەدرێت .\nوتیشی: هیچ وادەیەک بۆ كاتی هاتنی ڤاكسینی دژە كۆرۆنا بۆ عێراق دیاری نەكراوە، بەڵام لەگەڵ ئەوەشدا رێككەوتن لە نێوان حكومەتی عێراق و رووسیادا كراوە بۆ ئەو ڤاكسینە رووسییە و هەركاتێكیش ئەو ڤاكسینە گەیشتە عێراق، ئەوا بەپێی رێككەوتن پشكی هەرێم راستەوخۆ دەنێردرێت، هەركاتێکیش هات ئەوە بەپێی ژمارەی ئەو كەسانە دابەشدەکرێت کە زۆرترین مەترسی تەندروستییان لەسەرە.\nرۆژی 11ی ئابی رابردوو وەزارەتی تەندروستی رووسیا یەكەم ڤاكسینی دژی ڤایرۆسی كۆرۆنا تۆماركرد بە ناوی “Sputnik V” هەروەها ڤاكسینەكە لەلایەن پسپۆڕانی سەنتەری “گامالی” بە پشتیوانی سندوقی وەبەرهێنانی راستەوخۆی رووسی كاری لەسەر كرا و بەرهەمهێنرا.\n“کازمی بەڵێنی بە شاندەکەداوە پشکی هەرێم رەوانە بکات”


هەزارو دووسەد و یەک پاکێج لەماوەی یەک هەفتە دابەشکرا\n10/26/2017 7:34:10 AM\nلەماوەی یەک هەفتەدا هەزارو دووسەد و یەک پاکێجی پێداویستی بەسەر ژنان و کچانی ئاوارەی دووزخورماتوو دابەشکرا\nلە چوارچێوەی ئەو هەلمەتە فراوانەی کە ڕێکخراوی CDO دەستی پێکردووە دابەش کردنی پێداویستی خۆراکی و ناخۆراکی بۆ ئاوارەکانی دووزخورماتوو ئەمرۆ ۲٥ی ئۆکتۆبەر پرۆژەی UNFPA کە پرۆژەیەکی هاوبەشە لەگەڵ رێکخراوی CDO سێ سەد و سی پاکێجی RRMی دابەشکرد.\nRRM پاکێجێکە پێداویستیەکانی ژنان و کچانی تیادایە دابەشکرا بەسەر سێ سەد و سی ژن و کچی ئاوارەی دووزخورماتوو کە نیشتەجێن لە ناحییەی بازیان.\nڕێکخراوی UNFPA پڕۆژەیەکی هاوبەش لەگەل ڕێکخراوی CDO جێ بەجێ دەکەن کارەکانیان بریتین لە هۆشیار کردنەوەی جێندەری و کۆمەڵایەتی و وە خولی فێرکردن و پاڵپشتی کردنی دەروونی و کۆمەڵایەتی بۆ ڕزگاربوانی توندو تیژی.\nسەرجەم خزمەتگوزاریەکان تایبەتن بە ژنان و کچانی ئاوارە لە ناوچەکانی خانەقین کەمپی الوند 1و جەلەولا و سەید سادق و بازیان ولە سلێمانی هەردوو کەمپی ئاشتی و عەربەت لەڕێی تیمێکی گەڕۆك بۆ سلێمانی و دەورووبەری .\nهەروەها نۆ بنکەی تەندروستی تایبەت بە تەندروستی زایندەیی .\nبەهاناوەچونی خێرای ژنان لە ئاوارەییە کتوپر و نەخوازراوەکان .\nلە مەم بارودۆخە نەخوازراوەی ئەم دوایانە هەڵمەتی دابەش کردنی پاکێجێکی تایبەت بە کچان و ژنانی دەست پێکردوەو تا ئێستاش هەزار و دووسەد و یەک پاکێجی لە ناوچەکانی نەوجول زنانە و رزگاری و چەمچەماڵ و سەنگاو و بازیان و هەردوو کەمپی سورداش و بەرزنجە دابەش کردوە.


2018-07-02 [05:30 AM]\nسوپای ئیسڕائیل رۆژی یەکشەممە لە بەرزاییەکانی جۆلان و سەر سنووری ھاوبەشی خۆی لەگەڵ سوریا تۆپ و تانکی زیاتری جێگیر کرد و ئەمکارەش بە ئامانجی ھۆشداریدان بە ھێزەکانی سوپای سوریا ئەنجامدراوە کە لەو ناوچەیە سەرقاڵی شەڕن لە دژی چەکدارانی لایەنەکانی دژی حکومەتی بەشار ئەسەد.\nحکومەتی ئیسڕائیل ساڵی ١٩٦٧ لە جەنگێکدا کۆنتڕۆڵی بەرزاییەکانی جۆلانی گرتەدەست و ئەم ناوچەیەی خستە ژێردەستی خۆی و ئێستاش ئومێدی ئەوەی ھەیە کە بەو جەنگەی لە سووریا ھەیە، بە پشتیوانیی ئەمریکا بتوانێ سەروەریی خۆی بەسەر ئەم ناوچەیەدا بە فەرمیی بناسێنێت.\nبەرپرسی یارمەتییە مرۆییەکانی سوپای ئیسڕائیل لە ناوچەی جۆلان رۆژی یەکشەممە رایگەیاند کە بە ھەزاران ھاوڵاتیی سوری بەرەو سنوری ئیسڕائیل ھاتوون و ئەوانیش خێوەتیان بەسەردا دابەش کردوون.\nبەگوێرەی راگەیاندنی سوپای ئیسڕائیل لە رۆژانی رابردوودا بە ھۆی بۆردومانەکانی سەر پارێزگای درعا کە لەلایەن حکومەتی سوریاوە ئەنجامدەدرێت، ژمارەی ئاوارەکانی ئەم وڵاتە زیاتر بووە و سوپای ئیسڕائیلیش یارمەتیی زیاتری بۆ ئەو ئاوارانە ناردووە و ئەمکارەشی بە مەبەستی ھێور راگرتنی دۆخی ناوچە سنوورییە ھاوبەشەکانی نێوان خۆی و سوریا ئەنجامداوە.\nبنیامین ناتانیاھۆ سەرۆک وەزیرانی ئیسڕائیلیش سەبارەت بەم بارودۆخە وتی: ئێمە سنوورەکانی خۆمان دەپارێزین و رێگە نادەین ھیچکەس بێتە ناو خاکی ئێمەوە، بەڵام تا ئەو جێگەیەی بتوانین یارمەتییە مرۆییەکانیش بەردەوام دەکەین و داواکارین کە سوپای سوریا رێککەوتنەکەی ساڵ ١٩٧٤ـی نێوانمان بە ھەند وەرگرێت.